open-index/open-wikipedia-markdown huggingface dataset:
പൂരോൽസവം

മീന മാസത്തിലെ കാർത്തിക മുതൽ പൂരം നക്ഷത്രം വരെ കോലത്തുനാട്ടിലെ ആര്യ സ്ത്രീകളുടെ 
ദേശീയ (പ്രത്യേകിച്ച് പെൺകുട്ടികളുടെ) ദേശീയ ആഘോഷമാണ്‌ **പൂരവിളക്ക് മഹോത്സവം/  പൂരോൽസവം**.ഉത്തര കേരളത്തിൽ രണ്ടാമത്തെ വസന്തോത്സവം എന്ന നിലയിൽ പൂരം ആഘോഷിക്കുന്നു.

## ഐതിഹ്യം
കോപാകുലനായ മഹാദേവന്റെ മൂന്നാം കണ്ണിനാൽ ഭസ്മമായിപ്പോയ തന്റെ കാമദേവനെ ജീവിപ്പിക്കാനായി അപേക്ഷിച്ച രതീദേവിയോട് വിഷ്ണുഭഗവാൻ പൂക്കൾ കൊണ്ട് കാമവിഗ്രഹം ഉണ്ടാക്കി പൂജിക്കാൻ ആവശ്യപ്പെട്ട കഥയാണ് പൂരോത്സവത്തിനു പിന്നിൽ.
## ആഘോഷം
പ്രായപൂർത്തി തികയാത്ത പെൺകുട്ടികൾ വ്രതം നോറ്റ് ഈ ദിവസങ്ങളിൽ ചാണകം കളിമണ്ണ് സ്വർണ്ണം മറ്റു അക്ഷതങ്ങൾ , (ചിലയിടങ്ങളിൽ പൂ മാത്രവും) കാമവിഗ്രഹം ഉണ്ടാക്കി പൂജിച്ചു വരുന്നു. എല്ലാ പൂക്കളും പൂവിടാനായി ഉപയോഗിക്കാറില്ല. സാധരണയായി പടിപ്പുരക്കു പുറത്തുള്ള ചെമ്പകപ്പൂ, മുരിക്കിൻപൂ, നരയൻ പൂ, എരിഞ്ഞി പൂ,  ചെക്കിപ്പൂ, അശോകപ്പൂ, ജടപ്പൂ, മുല്ലപ്പൂ, ചേമന്തി, താമരപൂ, മല്ലികപ്പൂ തുടങ്ങിയ പൂക്കളാണ് ഇതിനായി ഉപയോഗിച്ചു വരുന്നത്. പൂരദിവസം കാമദേവനെ “പറഞ്ഞയ്ക്കൽ” ചടങ്ങാണ്. “നേരത്തെ കാലത്തെ വരണേ കാമാ..., കിണറ്റിൻ പടമ്മൽ പോലെ കാമാ....” തുടങ്ങിയ മുന്നറിയിപ്പുകളുമായി വീട്ടിലെ വരിക്കപിലാവിന്റെ ചുവട്ടിലേക്ക് പറഞ്ഞയക്കും. പൂരദിവസം പ്രത്യേകമായി തയ്യാറാ ക്കുന്ന പൂരടയും, പൂരക്കഞ്ഞിയുമൊക്കെ ഉണ്ടാക്കി കാമന് സമർപ്പിക്കും.   കോലത്തുനാട്ടിലെ മിക്കവാറും ക്ഷേത്രങ്ങളിൽ പൂരം ആഘോഷിക്കുമെങ്കിലും, മാടായിക്കാവിലെ പൂരാഘോഷവും, പൂരം കുളിയും വളരെ പ്രശസ്ത്മാണ്. പൂരോത്സവം പെൺകുട്ടികളുടെ ആഘോഷമാണെങ്കിൽ, പൂരക്കളി യുവാക്കളുടെതാണ്.പൂരത്തിന് പൂവിടാത്ത വീട്ടിലെ മഹാലക്ഷ്മിയുടെ അനുഗ്രഹം ലഭിച്ച  സ്ത്രീകൾക്ക്  ദാരിദ്ര്യം കൂടപ്പിറപ്പ് ആയിരിക്കും... 

ചെറുവത്തൂർ വീരഭദ്ര ക്ഷേത്രത്തിലെ പൂരം കുളി,കാസർകോട് ജില്ല.

## പുറമെ നിന്നുള്ള കണ്ണികൾ
*ലേഖകന്റെ അനുമതിയോടെ ഇവിടെ നിന്നും എടുത്തത്

## അവലംബം


വർഗ്ഗം:കേരളത്തിലെ ഹൈന്ദവാചാരങ്ങൾ
വിഭാഗം:ആഘോഷങ്ങൾ
സ്വാഗത (വൃത്തം)

മലയാളവ്യാകരണത്തിലെ ഒരു വൃത്തമാണ്‌ **സ്വാഗത**.
## ലക്ഷണം

രനഭ എന്ന ഗണങ്ങളും അതിനുശേഷം രണ്ട് ഗുരുവും വന്നാൽ അത് സ്വാഗത വൃത്തം.
മാനിനി

എ.ആർ. രാജരാജവർമ്മയുടെ വൃത്തമഞ്ജരിയിൽ സൂചിപ്പിച്ചിട്ടുള്ള സംസ്കൃതവർണ്ണവൃത്തമാണ്‌ **മാനിനി**.  ഒരു വരിയിൽ പന്ത്രണ്ട് അക്ഷരങ്ങൾ ഉള്ള ജഗതി ഛന്ദസ്സിൽ ഉൾപ്പെടുന്ന ഒരു സമവൃത്തം ആണ് ഇത്. വൃത്തരത്നാകരത്തിൽ ഈ വൃത്തത്തിന്റെ പേര് മാലതി എന്നാണ് നൽകിയിരിക്കുന്നത്.
## ലക്ഷണം

ന ജ ജ ര എന്ന് ഗണവ്യവസ്ഥ, അഞ്ചാമത്തെ അക്ഷരം കഴിഞ്ഞ് യതിയും ഉണ്ടായിരിക്കണം.

വർഗ്ഗം:ജഗതി ഛന്ദസ്സ്
വർഗ്ഗം:വൃത്തമഞ്ജരിയിലെ വൃത്തങ്ങൾ
വിയോഗിനി

മലയാളഭാഷയിലും സംസ്കൃതഭാഷയിലും ഉപയോഗത്തിലുള്ള ഒരു അർദ്ധസമവൃത്തമാണ്‌ **വിയോഗിനി**. ശോകരസം അവതരിപ്പിക്കുന്നതിന് എറ്റവും അനുയോജ്യമായികരുതുന്ന ഈ വൃത്തം പലമഹാകാവ്യങ്ങളിലും ധാരാളം ഉപയോഗിക്കപ്പെട്ടിട്ടുണ്ട്. കുമാരനാശാന്റെ ചിന്താവിഷ്ടയായ സീതയിലും, ഉള്ളൂരിന്റെ ഉമാകേരളത്തിലും വിയോഗിനി വൃത്തം പ്രയോഗിച്ചിട്ടുണ്ട്. ഇതിന് ലളിത എന്നും പേരുണ്ട്. 
## ലക്ഷണം

## വിശദീകരണം
ഒന്നും മൂന്നും വരികളിൽ (വിഷമപാദം) സസജ എന്നീ മൂന്ന് ഗണങ്ങളും ഒരു ഗുരുവും, രണ്ടും നാലും വരികളിൽ (സമപാദം) സഭര എന്നിങ്ങനെ മൂന്നു ഗണങ്ങളും ഒരു ലഘുവും, ഒരു ഗുരുവും ചേരുന്ന വൃത്തമാണ് വിയോഗിനി.

ഉദാ: 1

ഉദാ: 2
ഉദ്ഗത (വൃത്തം)

ഒരു സം‍സ്കൃത‍വർണ്ണവൃത്തമാണ് * ഉദ്ഗതാ*'. അതിധൃതി എന്ന ഛന്ദസ്സിൽ പെട്ട  വിഷമവൃത്തം.

## ലക്ഷണം

വൃത്തശാസ്ത്രസങ്കേതമനുസരിച്ചു് ' ഒന്നാം പാദത്തിൽ സ ജ സ ല ; രണ്ടിൽ ന സ ജ ഗ, ഇങ്ങനെ നാലു പാദവും നാലുവിധമായ വൃത്തം ഉദ്ഗതാ '

## ഉദാഹരണങ്ങൾ

ഉദാ:1
          കമലോത്ഭവന്റെ മുഖമായ
          വാമലകമലത്താൽ മേവിടും
          കോമളമധുകരിയെന്റെ മനഃ
          കമലത്തിൽ വന്നു കളിയാടീടേണമേ

വർഗ്ഗം:വൃത്തമഞ്ജരിയിലെ വൃത്തങ്ങൾ
കല്യാണി (വൃത്തം)

ഇരുപത്തിനാലുവൃത്തത്തിൽ  ഉപയോഗിച്ചിരിക്കുന്ന ഒരു വൃത്തമാണ്‌ **കല്യാണി**.
## ലക്ഷണം
ചമ്പൽക്കാട്

thumb|200px|ചമ്പൽക്കാട്‍
thumb|200px|right|നശിച്ചുകൊണ്ടിരിക്കുന്ന ചമ്പൽക്കാട്
ഇന്ത്യയിലെ മദ്ധ്യപ്രദേശ് സംസ്ഥാനത്ത് ചമ്പൽ നദിയുടെ തീരത്തായി വ്യാപിച്ചുകിടക്കുന്ന കുറ്റിക്കാടുകളാണിത്. ഒരു കാലത്ത് ഇത് ഫൂലൻ ദേവി അടക്കമുള്ള കൊള്ളക്കാരുടെ ഒളിത്താവളമായിരുന്നു.
## പുറത്തുനിന്നുള്ള കണ്ണികൾ
*ഇംഗ്ലീഷ് വിക്കിപീഡിയയിലെ ചമ്പൽ നദിയെക്കുറിച്ചുള്ള ലേഖനം
ഉൽപ്രേക്ഷ (അലങ്കാരം)

മലയാളസാഹിത്യത്തിലെ ചമൽക്കാര പ്രധാനമായ ഒരു   അലങ്കാരമാണ് **ഉൽ‌പ്രേക്ഷ**.  

**ലക്ഷണം**: 

'മറ്റൊന്നിൽ ധർമയോഗത്താ
ലതുതാനല്ലയോ ഇത് 
എന്നു വർണ്യത്തിലാശങ്ക 
ഉൽപ്രേക്ഷാഖ്യയലംകൃതി '    

**ഉൽപ്രേക്ഷ** **ഊഹിക്കുക** എന്നാണ്.*   
വർണ്യത്തെ അവർണ്യമായി സംശയിക്കുന്നു. ഉൽപ്രേക്ഷാലങ്കാരത്തിൽ ഉപമേയത്തിനാണ്‌ പ്രസിദ്ധി. ഉൽപ്രേക്ഷയിൽ ഉപമാനം കവി സങ്കല്പിതമായിരിക്കും.<br>

*ഉപമ റാണിയെങ്കിൽ, ഉൽ‌പ്രേക്ഷ മന്ത്രിയാണ്.*

*'ഉൽ‌പ്രേക്ഷയുടെ  വകഭേദങ്ങൾ :'''  
1.ധർമം   

ഉൽപ്രേക്ഷാവിഷയം ഒരു ധർമ്മിയായാൽ അത് ധർമ്മ്യൂൽകപ്രേക്ഷ.

2.ധമി  

ഉൽപ്രേക്ഷാവിഷയം ഒരു ധർമ്മമായാൽ അത് ധർമോൽപ്രേക്ഷ.

3. ഫലം

ഫലമില്ലാത്തിനെ ഫലമായി കൽപ്പിക്കുന്നത് ഫലോൽപ്രേക്ഷ.4.ഹേതു   ഹേതു അല്ലാത്തതിനെ  ഹേതുവായി കൽപ്പിക്കുന്നത് ഹേതുൽപ്രേക്ഷ.

സംസ്കൃതത്തിൽ: 

सम्भावना स्यादुत्प्रेक्षा व्स्तुहेतुफलात्मना।
സംഭാവനാ സ്യാദുൽ‌പ്രേക്ഷാ വസ്തുഹേതുഫലാത്മനാ।


## അവലംബം

വർഗ്ഗം:അലങ്കാരങ്ങൾ (വ്യാകരണം)
രൂപകാതിശയോക്തി (അലങ്കാരം)

രൂപകവും അതിശയോക്തിയും ചേർന്നതാണ് രൂപകാതിശയോക്തി. പക്ഷേ വർണ്ണ്യത്തെ പറയാറില്ല.

## ലക്ഷണം
'നിഗീര്യാധ്യാവസാനം താൻ  രൂപകാതിശയോക്തിയാം'

ഉദാ:സരോജയുഗളം കാൺക  ശരങ്ങൾ ചൊരിയുന്നിതാ.'

:നേത്രസരോജയുഗളം കടാക്ഷശരങ്ങളെ ചൊരിയുന്നു എന്ന് പറയേണ്ടടത്ത് ഉപമേയങ്ങളായ സരോജയുഗളശരങ്ങളെ മാത്രം നിർദ്ദേശിച്ചിരിക്കുന്നു.

## അവലംബം

ഭാഷാഭൂഷണം (എ.ആർ.രാജരാജവർമ്മ)
യമകം

ഒരു കവിതയിലോ ശ്ലോകത്തിലോ ഏതെങ്കിലും വാക്കുകൾ വീണ്ടും ആവർത്തിച്ച് ഉപയോഗിക്കുന്ന ഒരു ശബ്ദാലങ്കാരമാണ് യമകം എന്ന് അറിയപ്പെടുന്നത്. വാക്കുകൾ ഓരോ സന്ദർഭത്തിലും വ്യത്യസ്ത അർത്ഥത്തിലായിരിക്കും പ്രയോഗിക്കപ്പെടുന്നത്.

ലക്ഷണം: "അക്ഷരക്കൂട്ടമൊന്നായിട്ടർഥം ഭേദിച്ചിടും പടി ആവർത്തിച്ചു കഥിച്ചീടിൽ യമകം പലമാതിരി"
ഉദാഹരണം: " മാലതീ മലർ ചേർന്നോരു മാല തീജ്വാലയെന്നപോൽ മാലതീയിവനേകുന്നു മാലതീതുല്യയെങ്ങു നീ."
വിവരണം
വരി 1:  മാലതീ മലർ -> മാലതീ പുഷ്പം

വരി 2:  മാല തീജ്വാല -> മാല, തീജ്വാലയെന്നപോൽ

വരി 3:  മാലതീയിവനേകുന്നു-> മാൽ(=ദുഃഖം), അത്, ഈ, ഇവനേകുന്നു

വരി 4:  മാലതീ-> നിലാവ്

"മാലതീമലർ ചേർന്നോരു മാല തീജ്വാലയെന്നപോൽ മാൽ അത് ഈ ഇവന് ഏകുന്നു; മാലതീതുല്യ (ചന്ദ്രികപോലെ ശീതകാരിണി) എങ്ങ് നീ എന്ന് അന്വയം."

### സംസ്കൃതത്തിൽ
ലക്ഷണം:  '  അർത്ഥോ സത്യാർത്ഥ ഭിന്നാനാം വർണാനാം സാ പുന: ശ്രുതി: യമകം ' 
ഉദാ: "നവപലാശപലാശവനം പുര: "
ക്രിസ്ത്വബ്ദം

[frame|[ഡയൊണീഷ്യസ് എക്സിഗസ് ആണ് *ക്രിസ്ത്വാബ്ദ രീതി* രൂപികരിച്ചത്.]]
ക്രിസ്തുവിന്റെ ജനനത്തെ ആസ്പദമാക്കിയുള്ള കാലഗണനാരീതിയാണ് **ക്രിസ്ത്വബ്ദം**. ക്രിസ്തു ജനിച്ചിട്ട്  വർഷങ്ങളായി എന്ന്  വിശ്വസിക്കപ്പെടുന്നു. ക്രിസ്തുവിന്റെ ജനനത്തിനു ശേഷമുള്ള വർഷങ്ങളെ ക്രി.വ. അല്ലെങ്കിൽ ക്രി.പി. എന്നും (എ.ഡി Anno Domini) ക്രിസ്തുവിന്റെ ജനനത്തിനു മുൻപുള്ള വർഷങ്ങളെ ക്രി.മു. (ബി.സി.) എന്നും ഈ സമ്പ്രദായത്തിൽ കുറിക്കുന്നു.Anno Domini എന്ന വാക്കിന് പുരാതന ലാറ്റിൻ ഭാഷയിൽ രക്ഷകൻറെ വർഷം എന്നാണർത്ഥം.

റോമക്കാരനായ ഡയോണീഷ്യസ് ആണ് ക്രിസ്തുവർഷത്തിനു തുടക്കമിട്ടത്. അന്ന് നിലവിലുണ്ടായിരുന്ന റോമാബ്ദ കലണ്ടർ പ്രകാരം,റോമാബ്ദം 753 ലാണ് ക്രിസ്തു ജനിച്ചത് എന്നാണ് കണക്കാക്കിയിരുന്നത്.എന്നാൽ റോമാബ്ദം 754 നെ AD 1 ആയി പരിഗണിച്ചുകൊണ്ടാണ് ഡയോനീഷ്യസ് ക്രിസ്ത്വബ്ദം കണക്കു കൂട്ടിയത്.AD 525 ൽ ആണ് ഡയോണീഷ്യസ് ഈ കാലഗണനരീതിക്ക് തുടക്കമിട്ടത്.

ഗ്രിഗോറിയൻ കലണ്ടർ ആണ് ഇപ്പോൾ പ്രചാരത്തിൽ ഇരിക്കുന്നതിൽ മുഖ്യം

വർഗ്ഗം:സമയം
വർഗ്ഗം:കാലഗണനാരീതികൾ
വർഗ്ഗം:ക്രൈസ്തവം
വർഗ്ഗം:കാലഗണന
വർഗ്ഗം:കലണ്ടർ
കാലം (വ്യാകരണം)

ക്രിയ നടക്കുന്ന സമയത്തെ കാലം എന്ന് പറയുന്നു. മൂന്നു കാലങ്ങളാണ്‌ വ്യാകരണത്തിലുള്ളത്. 
# ഭൂതകാലം - മുൻപ് കഴിഞ്ഞു പോയ ക്രിയയെ സൂചിപ്പിക്കാൻ ഉപയോഗിക്കുന്നു.
# വർത്തമാനകാലം - ഇപ്പോൾ നടന്നുകൊണ്ടിരിക്കുന്ന ക്രിയയെ സൂചിപ്പിക്കാൻ ഉപയോഗിക്കുന്നു.
# ഭാവികാലം - ഭാവിയിൽ സംഭവിക്കാനിരിക്കുന്ന ക്രിയയെ സൂചിപ്പിക്കാനുപയോഗിക്കുന്നു.

വിഭാഗം:വ്യാകരണം
വിഭാഗം:മലയാളവ്യാകരണം
കാലം (വിവക്ഷകൾ)

* കാലം - സമയത്തിന്റെ ഒരു അളവിനെ കാലം എന്ന പദം കുറിക്കുന്നു. ഉദാ: കഴിഞ്ഞകാലം.
* കാലം (വ്യാകരണം)
* കാലം (സംഗീതം)
* കാലം (നോവൽ) - എം.ടി. വാസുദേവൻ നായർ എഴുതിയ ഒരു നോവൽ
* കാലം (ജ്യോതിഷം)
ഉപമ (അലങ്കാരം)

ഒരു പ്രധാനപ്പെട്ട അർത്ഥാലങ്കാരമാണ്‌ ഉപമ. ഒരു കാര്യത്തെ മറ്റൊന്നുമായി സാദൃശ്യപ്പെടുത്തുന്ന വാക്യപ്രയോഗങ്ങളെയാണ്‌ ഉപമ എന്നു പറയുന്നത്. ലീലാ തിലകകാരന്റെ അഭിപ്രായത്തിൽ "സാദൃശ്യമുപമാ" സാദൃശ്യമാണ് ഉപമ എന്നർഥം പക്ഷേ ചില വൈയ്യാകരണന്മാരുടെ അഭിപ്രായത്തിൽ സാധർമ്യം ആണ് ഉപമ. 'സാദൃശ്യം ആണ് ഉപമ ' എന്ന് മാത്രം പറഞ്ഞാൽ 'കുടപോലെ കറുത്ത കാക്ക .' എന്ന സ്ഥലത്ത് ഉപമാലങ്കാരം ആണെന്ന് പറയേണ്ടിവരും. സുന്ദരമായ സാദൃശ്യമുള്ള സ്ഥലത്ത് മാത്രമേ ഉപമാലങ്കാരം വരൂ എന്നതാണ് അഭിജ്ഞമതം. 'സാദൃശ്യം സുന്ദരം വാക്യാർത്ഥോപസ്കാരകം ഉപമാലങ്കൃതിഃ ' എന്നാണ് ജഗന്നാഥപണ്ഡിതരാജൻ ലക്ഷണം നൽകിയത്.  അപ്പയ്യദീക്ഷിതരാകട്ടെ "ഉപമാ യത്ര സാദൃശ്യലക്ഷ്മീരുല്ലസതി ദ്വയോഃ " (സാദൃശ്യലക്ഷ്മീഃ =സുന്ദരമായ സാദൃശ്യം) എന്നും നിർവ്വചിക്കുന്നു.

## ഉപമേയവും ഉപമാനവും
സാദൃശ്യം രണ്ട് വസ്തുക്കൾ തമ്മിലായിരിക്കുമല്ലോ അതിൽ ഏതിന് സാദൃശ്യം കല്പിക്കുന്നുവോ അത് ഉപമേയം, ഏതിനോട് സാദൃശ്യം കല്പ്പിക്കുന്നുവോ അത് ഉപമാനം. 

ചിറകറ്റ മിന്നാമിനുങ്ങു പോലെ
                യറുപകൽ നീങ്ങിയിഴഞ്ഞിഴഞ്ഞ്
ഇതിൽ പകൽ ഉപമേയവും മിന്നമിനുങ്ങ് ഉപമാനവും ആണ്. 

## മറ്റു ഘടകങ്ങൾ
*സാധാരണധർമം - ഉപമാനത്തിനും ഉപമേയത്തിനും ഏത് ധർമത്തെ ഉപയോഗിച്ചാണോ സാദൃശ്യം കല്പിച്ചിരിക്കുന്നതു അതാണ് സാധാരണധർമം. മുകളിൽ പറഞ്ഞ ഉദാഹരണത്തിൽ "ഇഴഞ്ഞ്നീങ്ങുക" എന്നതാണ് സാധാരണധർമം. ഇതിൽ പകൽ ഇഴഞ്ഞുനീങ്ങുകയില്ല എന്നത് ഒരു സത്യമാണ് എങ്കിലും സാദൃശ്യം സാമാന്യവും അതിന്റെ അടിസ്ഥാനം കവിഭാവനയും ആണ്.
*ഉപമാവാചകം - ഉപമേയത്തിനും ഉപമാനത്തിനും സാമ്യം പ്രകടിപ്പിക്കുന്ന പദമാണ് ഉപമാവാചകം. മേല്പ്പറഞ്ഞ ഉദാഹരണത്തിൽ **പോലേ** എന്ന വാചകം.
 
## ഉപമാവിഭാഗങ്ങൾ
*പൂർണ്ണോപമ - നാല് ഉപമാഘടകങ്ങളും ചേർന്നതാണ് പൂർണ്ണോപമ

*ലുപ്തോപമ - ഏതെങ്കിലും ഒരു ഘടകം ഇല്ലതിരുന്നലും അത് ഉപമയാകറുണ്ട് അത്തരം ഉപമകളെ ലുപ്തോപമ എന്നുപറയുന്നു.

*ശ്രൗതി - ഇവ, യഥാ തുടങ്ങിയ സാദൃശ്യവാചകങ്ങളാലുള്ള സാദൃശ്യം

*ആർഥി - തുല്യം, സമാനം തുടങ്ങിയ വാചകങ്ങൾ ഉപയോഗിക്കുമ്പോൾ

*പദാർഥഗതം - ഉപമാനവും ഉപമേയവും രണ്ട് പദങ്ങൾ ആകുംപോൾ

*വാക്യാർഥഗതം - ഉപമാനവും ഉപമേയവും വാക്യങ്ങൾ ആകുമ്പോൾ 

*രസനോപമ - ഉപമാനങ്ങൾ തുടർന്നുവരുന്ന ഭാഗങ്ങളിൽ ഉപമേയങ്ങൾ ആകുമ്പോൾ
"മൊഴിയധരംപോൽ മധുരം
മൊഴിപോലത്യച്ഛവർണമാം മേനി,
മിഴി മേനിപോലതിരതി
മിഴിപോലത്യന്ത ദുസ്സഹം വിരഹം"

## ലക്ഷണം
ഒന്നിനൊന്നോടു സാദൃശ്യം ചൊന്നാലുപമയാമത്

## ഉദാഹരണo "മന്നവേന്ദ്രാ വിളങ്ങുന്നു ചന്ദ്രനെപ്പോലെ നിന്മുഖം

## മുഖം"
## അവലംബം
അലങ്കാരം (വ്യാകരണം)

ഒരു കാവ്യത്തിന്റെ ഭംഗി കൂട്ടാനായി ചേർക്കുന്ന പ്രയോഗങ്ങളെ മലയാളവ്യാകരണത്തിൽ അലങ്കാരങ്ങൾ എന്നു പറയുന്നു. അലങ്കാരം എന്ന സംജ്ഞയും സങ്കല്പവും സംസ്കൃതകാവ്യശാസ്ത്രത്തിൽ നിന്നും മലയാളത്തിൽ എത്തിയതാണ്.
## അലങ്കാരലക്ഷണവും വർഗ്ഗവും
കാവ്യലക്ഷണങ്ങളെക്കുറിച്ചു പ്രതിപാദിക്കുന്ന കേരളപാണിനിയുടെ ഭാഷാഭൂഷണം എന്ന ഗ്രന്ഥത്തിൽ അലങ്കാരത്തിനെ  നിർവ്വചിക്കുന്നതു് ഇപ്രകാരമാണു്:

ശബ്ദാർത്ഥങ്ങളിൽവച്ചൊന്നിൽ
വാച്യമായിട്ടിരുന്നീടും
ചമത്കാരം ചമയ്ക്കുന്ന
മട്ടലങ്കാരമായത്.

ഉത്തമമായ കാവ്യം വായിക്കുമ്പോൾ അനുവാചകനു് അവാച്യമായ ഒരാനന്ദം അനുഭവപ്പെടുന്നു. ഉത്തമകാവ്യത്തിൽ നിന്നും അങ്ങനെ ആഹ്ലാദം അനുഭവിക്കുന്നതിനു് അനുകൂലമായ ബുദ്ധിയോടുകൂടിയവനാണു് സഹൃദയൻ. സഹൃദയനിൽ ആഹ്ലാദം ജനിപ്പിക്കുന്നതിനു കാരണമായ കവിതാധർമ്മമാണു് ചമത്ക്കാരം. ഈ ആഹ്ലാദം രണ്ടുപാധികളെ ആശ്രയിച്ചിരിക്കുന്നു:
# ആഹ്ലാദം ജനിപ്പിക്കാൻ കാവ്യത്തിനുള്ള കഴിവു്
# ആഹ്ലാദം അനുഭവിക്കാൻ അനുവാചകനുള്ള കഴിവു്

ഇത്തരം ചമത്കാരം തന്നെ വാച്യം (അഭിധ,ലക്ഷണ,വ്യഞ്ജന എന്നീ തരം അർത്ഥങ്ങളിലൂടെ വാക്കിൽ നിന്നും തിരിച്ചറിയാവുന്നതു്, ലക്ഷ്യം (വാഗർത്ഥങ്ങളിൽ നിന്നല്ലാതെ അതുച്ചരിക്കുന്ന രീതി തുടങ്ങിയ പ്രയോഗലക്ഷണങ്ങൾ കൊണ്ടു് തിരിച്ചറിയാവുന്നതു്, വ്യംഗ്യം (ആംഗ്യം, മുദ്ര, ഭാവം തുടങ്ങിയവ കൊണ്ടു് തിരിച്ചറിയാവുന്നതു്) എന്നിങ്ങനെ മൂന്നു വിധത്തിലാവാം. ഇവയിൽ ലക്ഷ്യവും വ്യംഗ്യവും കാവ്യാലങ്കാരങ്ങളായി കണക്കാക്കുന്നില്ല. അതുകൊണ്ടു് വാച്യമായ ചമത്‌കാരങ്ങളാണു് അലങ്കാരങ്ങൾ.

അലങ്കാരങ്ങൾ രണ്ട് വിധത്തിലുണ്ട്: (1) ശബ്ദാലങ്കാരം (2) അർത്ഥാലങ്കാരം.
## ശബ്ദാലങ്കാരങ്ങൾ
ശബ്ദത്തെ അതായത് ഉച്ചരിച്ചുകേൾക്കുന്ന അക്ഷരത്തെ ആശ്രയിച്ച് നിൽക്കുന്ന അലങ്കാരത്തെ  ശബ്ദാലങ്കാരമെന്ന് പറയുന്നു. പ്രാസം, യമകം തുടങ്ങിയവ ശബ്ദാലങ്കാരത്തിന് ഉദാഹരണങ്ങളാണ്. ഏതെങ്കിലും രീതിയിൽ ക്രമനിബദ്ധമായ ശബ്ദവിന്യാസമാണു് ശബ്ദാലങ്കാരങ്ങളിലെ ആഹ്ലാദജനകഹേതു. അതായതു്, പുനരുക്തവദാഭാസത്തിൽ ഒഴികെ, ശബ്ദങ്ങളേയോ പദങ്ങളേയോ ആവർത്തിക്കുന്നതുകൊണ്ടു ലഭിയ്ക്കുന്ന കർണ്ണസുഖമാണു് ശബ്ദാലങ്കാരങ്ങളിലെ ചമത്‌കാരത്തിനു കാരണം.

അനുപ്രാസം, ഛേകാനുപ്രാസം, ആദിപ്രാസം, ദ്വിതീയാക്ഷരപ്രാസം, തൃതീയാക്ഷരപ്രാസം,ചതുർത്ഥാക്ഷരപ്രാസം, പഞ്ചമാക്ഷരപ്രാസം, അന്ത്യപ്രാസം, അഷ്ടപ്രാസം ദ്വാദശപ്രാസം, ഷോഡശപ്രാസം, ലാടാനുപ്രാസം, യമകം, പുനരുക്തവദാഭാസം എന്നിവയാണു് പ്രധാനപ്പെട്ട ശബ്ദാലങ്കാരങ്ങൾ.
## അർത്ഥാലങ്കാരങ്ങൾ
കാവ്യത്തിൽ ഉപയോഗിച്ചിരിക്കുന്ന വാക്കുകളുടെ അർത്ഥത്തിൽനിന്നും ഉളവാകുന്ന ചമത്‌കാരങ്ങളാണു് അർത്ഥാലങ്കാരങ്ങൾ. അവ ശ്രവണസുഖത്തേക്കാൾ ആലോചനാസുഖമാണു നൽകുന്നതു്. അതുകൊണ്ടു് കാവ്യധർമ്മപ്രകാരം ശബ്ദാലങ്കാരത്തിനേക്കാൾ പ്രാധാന്യം അർത്ഥാലങ്കാരങ്ങൾക്കുണ്ടു്.

എല്ലാ തരം അർത്ഥാലങ്കാരങ്ങളേയും അതിശയം, സാമ്യം, വാസ്തവം, ശ്ലേഷം എന്നിങ്ങനെ നാലിൽ ഏതെങ്കിലും ഒന്നു് അടിസ്ഥാനഘടകമായതു് എന്ന നിലയിൽ തരം തിരിക്കാനാവും. ഇതനുസരിച്ച് അർത്ഥാലങ്കാരങ്ങളെ നാലു വർഗ്ഗമായി വിഭജിച്ചിരിക്കുന്നു:
# അതിശയോക്തി
# സാമ്യോക്തി
# വാസ്തവോക്തി
# ശ്ലേഷോക്തി

ഓർത്താലതിശയം സാമ്യം
വാസ്തവം ശ്ളേഷമിങ്ങനെ
അലങ്കാരങ്ങളെ തീർപ്പാൻ
നാലുതാനിഹ സാധനം ഇവയെ കൊണ്ട് തീർക്കുന്നു കവീന്ത്രരുപമാദിയെ തങ്കം കൊണ്ടിഹ തട്ടാന്മാർ കങ്കണാദിയെയെന്ന പോൽ 

## അവലംബം


വർഗ്ഗം:അലങ്കാരങ്ങൾ (വ്യാകരണം)
നിലമ്പൂർ

പകരം=|ലഘുചിത്രം|Nilambur hanging bridge
ചാലിയാർ നദിയുടെ കരയിലുള്ള ഒരു പട്ടണമാണ്‌ **നിലമ്പൂർ **. കേരളത്തിൽ മലപ്പുറം ജില്ലയിൽ സ്ഥിതി ചെയ്യുന്ന ഇവിടേക്ക് കോഴിക്കോട്ട് നിന്ന് 60 കിലോമീറ്ററും ഊട്ടിയിൽ നിന്ന് 95 കിലോമീറ്ററും ഉണ്ട്. നിലമ്പൂരിന്റെ കിഴക്ക് നീലഗിരി മലനിരകളും പടിഞ്ഞാറ് ഏറനാട് താലൂക്കും തെക്ക് പെരിന്തൽമണ്ണയും വടക്ക് വയനാടും ആകുന്നു. നിലമ്പൂർ (നിയമസഭാമണ്ഡലം)  ഉണ്ട്. നിലമ്പൂർ  ഒരു താലൂക്കും ആണ്. മലപ്പുറം ജില്ലയിലെ പ്രധാന പട്ടണങ്ങളിലൊന്നാണ്‌  നിലമ്പൂർ.
നിലമ്പൂർ നിയമസഭാമണ്ഡലം വയനാട് ലോകസഭാമണ്ഡലത്തിൽ ഉൾപ്പെടുന്നു. 
ലോകത്തിലെ ഏറ്റവും പഴക്കമുള്ള തേക്കിൻ‌തോട്ടം ഇവിടെയാണുള്ളത്. കനോലി പ്ലോട്ട് എന്നു പേരുള്ള ഇവിടേക്ക് നിലമ്പൂർ പട്ടണത്തിൽ നിന്ന് 2 കിലോമീറ്ററുണ്ട്. . ഇവിടുത്തെ കേരള വന ഗവേഷണ കേന്ദ്രത്തിലുള്ള (KFRI) നിലമ്പൂർ തേക്ക് മ്യൂസിയത്തിൽ പല ഇനത്തിലും ഗുണത്തിലും ഉള്ള തേക്കുകൾ പ്രദർശിപ്പിച്ചിട്ടുണ്ട്.

നിലമ്പൂരിൽനിന്ന്‌ വയനാട്ടിലൂടെ കർണാടകയിലെ നഞ്ചൻകോടിലേക്കൊരു റെയിൽപ്പാതക്കു വേണ്ടി സർവേ നടന്നിട്ടുണ്ട്. എങ്കിലും റെയിൽവേ ഇതുവരെ ഈ പാതക്കായി അനുമതി നൽകിയിട്ടില്ല.
ലഘുചിത്രം|ബംഗ്ലാവ് കുന്ന്
ബംഗ്ലാവ് കുന്ന് നിലമ്പൂരിലെ പ്രധാന ടൂറിസ്റ്റ് കേന്ദ്രമാണ്
 നിലമ്പൂർ കോവിലകം സ്ഥിതിചെയ്യുന്നത് നിലമ്പൂർ അങ്ങാടിക്കു സമീപമാകുന്നു. സി.ഇ. 470 -ൽ എഴുതിയ നിലമ്പൂർ ചെപ്പേട് ആണ് കരിക്കാട് ഗ്രാമത്തിലെ ഏറ്റവും പഴയ രേഖ. 

## ''' നിലമ്പൂരിലെ പ്രധാന ആകർഷണങ്ങൾ'''
*നിലമ്പൂർ തേക്ക് മ്യൂസിയം()
നിലമ്പൂർ തേക്ക് മ്യൂസിയത്തിൽ സൂക്ഷിച്ചിട്ടുള്ള, 450-ൽ ഏറെ വർഷം 'ജീവിച്ച' തേക്കുമരത്തിന്റെ ചുവടുഭാഗം. |thumb|right|400px
*കനോലി പ്ലോട്ട്() ബ്രിട്ടീഷ് ഇന്ത്യയിലെ മലബാർ ജില്ലയുടെ കളക്ടറും മജിസ്റ്റ്രേട്ടും ആയിരുന്ന സർ ലെഫ്റ്റനന്റ് ഹെന്രി വാലന്റൈൻ കനോലി 1846ൽ ആദ്യമായി തോക്കുതോട്ടം വെച്ചുപിടിപ്പിച്ചത് ഇവിടെയായിരുന്നു. ഇവിടെനിന്നും അഞ്ചു കിലോമീറ്റർ അകലെയുള്ള  തേക്കുമ്യൂസിയത്തിലേക്കുള്ള ദൃശ്യം ആകർഷണീയമാണ്. അഞ്ച് ഏക്കറോളം വ്യാപിച്ചുകിടക്കുന്ന ഈ തോട്ടത്തിലെ നൂറുകണക്കിനു തേക്കുവൃക്ഷങ്ങളിൽ ഒന്നാണ് ലോകത്തിൽ ഇന്നുള്ളതിൽ, വെച്ചുപിടിപ്പിച്ച തേക്കുകളിൽ ഏറ്റവും പ്രായമേറിയതും വലുതും.ചാലിയാറും കുറുവൻപുഴയും സംഗമിക്കുന്നത് ഇവിടെയാണ്.

*നെടുങ്കയം.
*ആഡ്യൻ പാറ വെള്ളച്ചാട്ടം ().
*കരുവാരക്കുണ്ട്
*വാളംതോട് വെള്ളച്ചാട്ടം.
*ഇളമ്പാല മലകൾ
*അരുവാക്കോട്
കോഴിപ്പാറ വെള്ളച്ചാട്ടം
പൊട്ടൻപാറ

## നിലമ്പൂർ വനത്തിലെ പക്ഷികൾ
അതീവ സംരക്ഷണം അർഹിക്കുന്ന **വലിയ കിന്നരി പരുന്ത്‌ ** (Mountain  hawk -eagle :* Nisaetus nipalensis* ),** വയൽ നായ്ക്കൻ** (Lesser  adjutant - stork : *Leptopilos javanicus* ) ഇനങ്ങളിലുള്ള പക്ഷികളെ കേരള വനം വന്യജീവി വകുപ്പ് നടത്തിയ പക്ഷിപഠനത്തിൽ നിലമ്പൂർ വനമേഖലയിൽ നിന്നും കണ്ടെത്തിയിട്ടുണ്ട്.

## ഇതും കാണുക

* നിലമ്പൂർ (നിയമസഭാമണ്ഡലം)
* ചാലിയാർ
* മുൻ എം എൽ എ. കുഞ്ഞാലി 
* നിലമ്പൂർ ആയിഷ
* ഗോപിനാഥ് മുതുകാട്
* ആര്യാടൻ മുഹമ്മദ്
* ആര്യാടൻ ഷൗക്കത്ത്
* പി.വി. അൻവർ

## അവലംബങ്ങൾ


## പുറത്തേക്കുള്ള കണ്ണികൾ

വിഭാഗം:മലപ്പുറം ജില്ലയിലെ പട്ടണങ്ങൾ
പിലാത്തറ

കണ്ണൂർ ജില്ലയിലെ പയ്യന്നൂരിനടുത്തുള്ള (7 കി.മീ) ഒരു ചെറു പട്ടണം. ദേശീയപാത 66 ഇതു വഴി കടന്നു പോകുന്നു. ഈ പ്രദേശം കല്ല്യാശ്ശേരി ബ്ലോക്ക് ചെറുതാഴം പഞ്ചായത്തിൽ ഉൾപ്പെടുന്നു.തളിപ്പറമ്പ്-പയ്യന്നൂർ പാതയിലെ പ്രധാനപ്പെട്ട ഒരു പ്രദേശമാണിവിടം. പരിയാരം മെഡിക്കൽ കോളേജും,ആയുർ‌വേദ കോളേജും ഇതിനടുത്താണ്‌. തളിപ്പറമ്പിൽ നിന്നും, പയ്യന്നൂരിൽ നിന്നും പഴയങ്ങാടിയിലേക്കും മാതമംഗലത്തേക്കുമുള്ള പ്രധാന റോഡുമാർഗ്ഗമാണ് **പിലാത്തറ**

## പ്രധാന വിദ്യാഭ്യാസ സ്ഥാപനങ്ങൾ
* സെന്റ് ജോസഫ്സ് കോളേജ് 
* പിലാത്തറ കോ ഓപറേറ്റീവ് ആർട്സ് ആന്റ് സയൻസ് കോളേജ് 
* വിറാസ് കോളേജ് 
* എംജിഎം കോളേജ് 
* വാദിഹൂദ ഇൻസ്റ്റിറ്റ്യൂട്ട് ഓഫ് റിസർച്ച് ആൻഡ് അഡ്വാൻസ്ഡ് സ്റ്റഡീസ്, വിളയാങ്കോട്
* ലാസ്യ കോളേജ് ഓഫ് ഫൈൻ ആർട്സ് 
* മേരി മാതാ ഇംഗ്ലീഷ് മീഡിയം സ്കൂൾ

## അതിരുകൾ

* **കിഴക്ക്**     : മാതമംഗലം
* **പടിഞ്ഞാറ്**: ഏഴിമല
* **തെക്ക്**     : പഴയങ്ങാടി
* **വടക്ക്**     : പയ്യന്നൂർ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
മുല്ല (ചലച്ചിത്രം)

***മുല്ല*** 2008-ൽ പുറത്തിറങ്ങിയ ഒരു മലയാളചലച്ചിത്രമാണ്. ചിത്രത്തിന്റെ സം‌വിധാനം നിർ‌വഹിച്ചത് ലാൽ ജോസ് ആണ്. ദിലീപാണ് ഈ ചിത്രത്തിലെ കേന്ദ്രകഥാപാത്രമായ മുല്ലയെ അവതരിപ്പിക്കുന്നത്. നായിക പുതുമുഖമായ മീരാ നന്ദനാണ്‌.

## കഥാതന്തു
അനാഥനായ ഒരാളുടെ ജീവിതകഥയാണ് മുല്ല എന്ന ചലച്ചിത്രത്തിൽ പറയുന്നത്. മുല്ലയുടെ അമ്മ ഒരു വേശ്യയായിരുന്നു, തലയിൽ നിറയെ മുല്ലപ്പൂക്കൾ വെച്ച് രാത്രിയിൽ തൻറെ വരുമാനമാർഗ്ഗത്തിനായി മുല്ലയുടെ അമ്മ പുറത്തേക്കിറങ്ങും, ഇങ്ങനെ ഈ സിത്രീക്ക് മുല്ല എന്ന പേരു വരുകയും തുടർന്ന് അമ്മ മരിച്ചതിനു ശേഷം നായകൻ, മുല്ലയുടെ മകൻ എന്ന ദുഷ്പേരിൽ അറിയപ്പെടാൻ തുടങ്ങുകയും ചെയ്യുന്നു. കാലക്രമേണ മുല്ലയുടെ മകൻ എന്ന പേരിൽ നിന്ന് നായകൻ മുല്ല എന്ന പേരിൽ അറിയപ്പെട്ടു. ഗുണ്ടകളും,പോക്കറ്റടിക്കാരും തമസിച്ചുവന്നിരുന്ന ഒരു കോളനിയിലാണ് മുല്ല താമസിച്ചിരുന്നത്.‍ കോളനി നിവാസികളുമായുള്ള സഹവാസം മൂലം മുല്ല ഒരു ഗുണ്ടയായി മാറുന്നു.  ഇതിലെ നായിക ഒരു ബേക്കറിയിലെ ജോലിക്കാരിയാണ്. നായികയുടെ അച്ഛനെ കൊല്ലാനുള്ള കൊട്ടേഷൻ ഗുണ്ടയായ മുല്ലയ്ക്ക് ലഭിക്കുന്നു. മുല്ല ഇത് ചെയ്യുകയും ചെയ്യുന്നു. അവിചാരിതമായി നായകൻ തീവണ്ടിയിൽ വെച്ച് നായികയെ കാണുന്നു. ക്രമേണ നായകൻ നായികയുമായി പ്രേമത്തിലാവുകയും ചെയ്യുന്നു. തുടർന്ന് നായിക തിരിച്ചറിയുന്നു തൻറെ പിതാവിനെ കൊന്നത് മുല്ലയാണെന്ന്. ക്രമേണ ഇവർ വേർപിരിയുകയും  പിന്നീട് ഒന്നിക്കുകയും ചെയ്യുന്നു.

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
തിയോബ്രോമിൻ വിഷബാധ

തിയോബ്രോമിൻ വിഷബാധ അല്ലെങ്കിൽ **ചോക്ലേറ്റ് വിഷബാധ** എന്നതു കൊണ്ട് ഉദ്ദേശിക്കുന്നത് തിയോബ്രോമിൻ എന്ന രാസവസ്തുവിനോട് ജീവികളുടെ ശരീരത്തിന്റെ പ്രതിപ്രവർത്തനത്തെയാണ്. സാധാരണ ചോക്ലേറ്റ്, ചായ, കോളകൾ എന്നിവയിൽ തിയോബ്രോമിൻ കാണപ്പെടുന്നു. കൊക്കോ കായകളിൽ ഭാരത്തിന്റെ 1.2% തിയോബ്രോമിൻ കാണപ്പെടുന്നുണ്ട്. ചോക്ലേറ്റിൽ ഇതിന്റെ അളവ് കുറവായിരിക്കും.

ചോക്ലേറ്റിലെ തിയോബ്രോമിൻ അളവിൽ കുറവായതു കൊണ്ട് മനുഷ്യർക്കും മനുഷ്യക്കുരങ്ങുകൾക്കും ചോക്ലേറ്റ് വലിയ അളവിൽ അപകടം കൂടാതെ കഴിക്കാൻ സാധിക്കുന്നു. പക്ഷേ തിയോബ്രോമിൻ സാവധാനത്തിൽ സ്വാംശീകരിക്കുന്ന ജീവികൾക്ക് വിഷബാധയുണ്ടാക്കാൻ ചോക്ലേറ്റിന് കഴിയും. നായ, കുതിര, പൂച്ച, എലി മുതലായ ജീവികളിലാണ് കടുത്ത തിയോബ്രോമിൻ വിഷബാധ കണ്ടുവരുന്നത്. ഈ ജീവികൾക്ക് തിയോബ്രോമിൻ രാസവസ്തുവിനെ ശരിയായി സ്വാംശീകരിക്കാൻ കഴിയാത്തതുകൊണ്ടാണിത്. അവയുടെ ശരീരത്തിലെത്തിയ തിയോബ്രോമിൻ 20 മണിക്കൂർ വരെ രക്തത്തിൽ തങ്ങിനിൽക്കുന്നു.
## ലക്ഷണങ്ങൾ
തിയോബ്രോമിൻ വിഷബാധയുടെ ലക്ഷണങ്ങൾ മനം മറിച്ചിൽ, ഛർദ്ദി, വയറിളക്കം കൂടിയ അളവിൽ മൂത്രം പോകൽ എന്നിവയാണ്. ഇതിനു ശേഷം അപസ്മാരം, ആന്തരിക രക്തസ്രാവം, ഹൃദയസ്തംഭനം എന്നിവ ഉണ്ടാകുന്നു. മരണവും സംഭവിക്കാം.

## മറ്റു കണ്ണികൾ
*A Pet Owner's Guide to Poisons: Chocolate  	 
*Toxicity basic facts  	 
*The science behind the toxicity

വർഗ്ഗം:വിഷബാധ
പുഴ

പുഴകളെ കുറിച്ചുള്ള വിവരണങ്ങൾ

## നദികളും പുഴകളും
നദിയും പുഴയും പൊതുവേ ഒരേ അർഥത്തിൽ ഉപയോഗിക്കാറുണ്ടെങ്കിലും ദൈർഘ്യമേറിയ പുഴകളെയാണ് യഥാർഥത്തിൽ നദികളെന്ന് വിശേഷിപ്പിക്കുന്നത്. എല്ലാ നദികളും പുഴകളാണെങ്കിലും എല്ലാ പുഴകളും നദികളല്ല. ചുരുങ്ങിയത് 16 കിലോമീറ്റെങ്കിലും നീളമുള്ള പുഴകളാണ് നദികളെന്ന് വിശേഷിപ്പിക്കാറുള്ളത്. കേരളത്തിൽ 44 നദികളാണുള്ളത് എന്നാൽ അനേകം പുഴകൾ കേരളത്തിൽ കാണാം.
thumb|താന്തോണിപ്പുഴ.JPG

പുഴയുടെ വിവരണങ്ങൾ

## കേരളത്തിലെ പ്രധാന പുഴകൾ
* മലമ്പുഴ
* കുന്തിപ്പുഴ
* വെള്ളിയാർ പുഴ
* തൂതപ്പുഴ
കൈതപ്രം വിശ്വനാഥൻ

മലയാളചലച്ചിത്ര സംഗീത സംവിധായകനായിരുന്നു **കൈതപ്രം വിശ്വനാഥൻ.** ** (1963-2021) **ഗാനരചയിതാവും, സംഗീതസം‌വിധായകനുമായ കൈതപ്രം ദാമോദരൻ നമ്പൂതിരിയുടെ ഇളയ സഹോദരനാണ്‌. കൈതപ്രം വിശ്വനാഥൻ ഈണമിട്ട *കരിനീലക്കണ്ണഴകീ*, "കയ്യെത്തും ദൂരെ ഒരു കുട്ടിക്കാലം", "നീയൊരു പുഴയായ്", "എനിക്കൊരു പെണ്ണുണ്ട്", "സാറേ സാറേ സാമ്പാറേ"' *ആടെടീ ആടാടെടീ ആലിലക്കിളിയേ* തുടങ്ങിയ ഗാനങ്ങൾ ശ്രദ്ധേയമായവയാണ്‌. 
കണ്ണകി എന്ന ചിത്രത്തിലെ പശ്ചാത്തല സംഗീതത്തിന് 2001-ൽ സംസ്ഥാന പുരസ്കാരം ലഭിച്ചിരുന്നു. തൊണ്ടയിൽ ബാധിച്ച അർബുദത്തെത്തുടർന്ന് 2021 ഡിസംബർ 29-ന് അന്തരിച്ചു.

## ജീവിതരേഖ
ചെമ്പൈ വൈദ്യനാഥ ഭാഗവതരുടെ ശിഷ്യനും പ്രശസ്ത സംഗീതജ്ഞനുമായിരുന്ന കണ്ണാടി കേശവൻ നമ്പൂതിരിയുടേയും അദിതി അന്തർജനത്തിൻ്റെയും ഇളയ മകനായി കണ്ണൂർ ജില്ലയിലെ പിലാത്തറയ്ക്കടുത്തുള്ള കൈതപ്രം എന്ന ഗ്രാമത്തിൽ 1963 ഏപ്രിൽ 12-ന് ജനിച്ചു. പ്രശസ്ത സംഗീത സംവിധായകനായ കൈതപ്രം ദാമോദരൻ നമ്പൂതിരി ഏറ്റവും മൂത്ത ജ്യേഷ്ഠസഹോദരനാണ്. യോഗാചാര്യനായ വാസുദേവൻ നമ്പൂതിരി, പരേതയായ സരസ്വതി, തങ്കം എന്നിവരാണ് മറ്റ് സഹോദരങ്ങൾ. 

മാതമംഗലം ഹൈസ്കൂളിലെ പഠനശേഷം തിരുവനന്തപുരം സ്വാതി തിരുനാൾ സംഗീത കോളേജിൽ നിന്നും ഗാനഭൂഷണം പാസായി. മാതമംഗലം ഹൈസ്കൂൾ, നീലേശ്വരം രാജാസ് ഹൈസ്കൂൾ എന്നിവിടങ്ങളിൽ സംഗീത അധ്യാപകനായിരുന്നു. പിന്നീട് പയ്യന്നൂരിൽ ശ്രുതിലയ എന്ന സംഗീത വിദ്യാലയം തുടങ്ങി.

** സംഗീതജീവിതം **

ജ്യേഷ്ഠനായ കൈതപ്രം ഗാനരചനയും സംഗീതവും നിർവഹിച്ച ദേശാടനം എന്ന ചലച്ചിത്രത്തിനു സഹായ പിന്നണി സംവിധായകനായിട്ടാണ് ചലച്ചിത്ര രംഗത്തേക്കുള്ള വരവ്. ജയരാജ് സംവിധാനം ചെയ്ത കണ്ണകി എന്ന ചലച്ചിത്രത്തിലൂടെ സ്വതന്ത്ര സംഗീതസംവിധായകനായി. ഈണമിട്ടത് 23 ചിത്രങ്ങൾക്കും സംഗീതം നൽകിയത് നൂറിൽ താഴെ ഗാനങ്ങൾക്കുമാണ്. എന്നാൽ അവയിൽ പലതും വൻ ഹിറ്റുകളായി. സെക്ഷൻ 306 ഐ.പി.സി എന്ന ചിത്രത്തിനു വേണ്ടിയാണ് അവസാനമായി ഈണം നൽകിയത്.

** പുരസ്കാരങ്ങൾ **

*മികച്ച പശ്ചാത്തല സംഗീതസംവിധായകൻ(കേരള ഗവണ്മെന്റ്)-കണ്ണകി(2001)
*മികച്ച സംഗീത സംവിധായകൻ(ഏഷ്യാനെറ്റ്)-കണ്ണകി(2003)-കരിനീലക്കണ്ണഴകീ എന്ന ഗാനത്തിന്

** സംഗീതം നിർവഹിച്ച പ്രധാന ചിത്രങ്ങൾ **

*കണ്ണകി(2001)
*തിളക്കം
*ദൈവനാമത്തിൽ
*ഉള്ളം
*ഏകാന്തം
*മദ്ധ്യവേനൽ
*നീലാംബരി
*ഓർമ്മ മാത്രം

** സ്വകാര്യ ജീവിതം **

* ഭാര്യ:ഗൗരി അന്തർജനം.

* മക്കൾ:അദിതി, നർമദ, കേശവ്.

* മറ്റ് സഹോദരങ്ങൾ: വാസുദേവൻ നമ്പൂതിരി, സരസ്വതി, തങ്കം

** ശ്രദ്ധേയമായ ചലച്ചിത്ര ഗാനങ്ങൾ **

* കരിനീലക്കണ്ണഴകി (കണ്ണകി)
* ഇനിയൊരു ജന്മമുണ്ടെങ്കിൽ (കണ്ണകി)
* കയ്യെത്തും ദൂരെ ഒരു കുട്ടിക്കാലം (ഏകാന്തം)
* നീയൊരു പുഴയായ് (തിളക്കം)
* എനിക്കൊരു പെണ്ണുണ്ട് (തിളക്കം)
* ആടെടി ആടാടെടി ആലിലക്കിളിയെ (ഉള്ളം)

## അവലംബം

## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1963-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:ഡിസംബർ 29-ന് മരിച്ചവർ
ഉപജാതി (വൃത്തം)

മലയാളവ്യാകരണത്തിലെ ഒരു വൃത്തമാണ്‌ ഉപജാതി. ഇന്ദ്രവജ്ര, ഉപേന്ദ്രവജ്ര എന്നീ വൃത്തങ്ങളുടെ ലക്ഷണം ഒന്നിടവിട്ട വരികളിൽ ഈ വൃത്തത്തിൽ കാണുന്നു.

## ലക്ഷണം

ഇന്ദ്രവജ്രയും ഉപേന്ദ്രവജ്രയും കൂട്ടിക്കലർത്തി പ്രയോഗിക്കുന്നത് ഉപജാതി എന്ന വൃത്തം.  ഇന്ദ്രവജ്രയുടെ "തതം ജഗംഗം" എന്ന ക്രമവും ഉപേന്ദ്രവജ്രയുടെ "ജതം ജഗംഗം" എന്ന ക്രമവും കലർ‌ന്നുവരും. 

ഒരേ ഛന്ദസിൽത്തന്നെ അല്പം വ്യത്യാസമുള്ള വൃത്തങ്ങൾ യോജിപ്പിച്ച് 'ഉപജാതി' വൃത്തങ്ങൾ നിർമ്മിക്കാം. മുകളിൽ പറഞ്ഞ ലക്ഷണശ്ലോകം തന്നെ ഇന്ദ്രവംശയും വംശസ്ഥവും കലർത്തിയ ഉപജാതിയാണ്.

## ഇന്ദ്രവജ്രയും ഉപേന്ദ്രവജ്രയും കലർന്ന ഉപജാതിക്കുള്ള ഉദാഹരണങ്ങൾ

ഉദാ:-1

## ഇന്ദ്രവജ്രയും വംശസ്ഥവും കലർന്ന ഉപജാതിക്കുള്ള ഉദാഹരണങ്ങൾ

ഉദാ:-1

## ഇവകൂടി കാണുക
* ഇന്ദ്രവജ്ര
* ഉപേന്ദ്രവജ്ര
* ഇന്ദ്രവംശ
* വംശസ്ഥം
ഉപസർപ്പിണി (വൃത്തം)

ഒരു ഭാഷാവൃത്തമാണ്‌ ഉപസർപ്പിണി. സർപ്പിണിയുടെ ആദ്യഗുരുവിന്റെ സ്ഥാനത്ത് രണ്ട് ലഘുക്കളെ ഉപയോഗിക്കുന്നതാണ് ഉപസർപ്പിണി.
## ലക്ഷണം

വർഗ്ഗം:ഭാഷാവൃത്തങ്ങൾ
മാത്ര (വ്യാകരണം)

അക്ഷരം ഉച്ചരിക്കാൻ വേണ്ടുന്ന സമയത്തെ **മാത്ര** എന്ന് മലയാളവ്യാകരണത്തിൽ പറയുന്നു. ലഘുവിന് ഒരു മാത്രയും ഗുരുവിന് രണ്ടുമാത്രയുമാണ് ന‍ൽകുന്നത്. സംസ്‌കൃത പാണിനി ഗ്രന്ഥത്തിലാണ് ഇത്തരത്തിൽ ആദ്യമായി മാത്രയേ വേർതിരിച്ചു കണ്ടിട്ടുള്ളത്. സംസ്കൃതത്തിൽ പ്ലൂതം എന്നൊരു മാത്ര കൂടി നിലനിൽക്കുന്നുണ്ട്.

## ലഘു
ഹ്രസ്വസ്വരം അഥവാ ലഘു ഉച്ചരിക്കുവാൻ എന്നത് ഒരു മാത്ര മാത്രം അടങ്ങുന്ന കാലയളവിൽ ഉച്ചരിക്കാൻ കഴിയുന്ന സ്വരങ്ങളെയാണ്.
ഉദാഹരണം: അ, ഇ
വാക്യത്തിൽ : സീത,ഗീത

## ഗുരു
ദീർഘസ്വരം അഥവാ ഗുരു എന്നത് ഉച്ചരിക്കുവാൻ രണ്ട്മാത്രകൾ ആവശ്യമായ കാലയളവിൽ ഉച്ചരിക്കാൻ കഴിയുന്ന സ്വരങ്ങളാണ്.
ഉദാഹരണം: ആ, ഈ
വാക്യത്തിൽ സീതെ, ഗീതെ എന്ന് അല്പം നീട്ടി വിളിക്കുന്ന രീതിയിൽ ഉള്ള ഉപയോഗം

## പ്ലൂതം
പൣത അഥവാ പ്ലൂതം എന്നത് ഉച്ചരിക്കുവാൻ മൂന്ന് മാത്രകൾ അല്ലെങ്കിൽ രണ്ടിൽ കൂടുതൽ മാത്രകൾ ആവശ്യമായ കാലയളവിൽ ഉച്ചരിക്കാൻ കഴിയുന്ന സ്വരങ്ങളാണ്.
ഉദാഹരണം: ഔ, ഐ
വാക്യത്തിൽ സീതേ, ഗീതേ എന്ന് കുറച്ചു കൂടി നീട്ടി വിളിക്കുന്ന രീതിയിൽ ഉള്ള ഉപയോഗം

## അവലംബം
ജർമൻ ഷെപ്പേർഡ്

**ജർമൻ ഷെപ്പേർഡ്** വളരെയധികം പ്രചാരം സിദ്ധിച്ചിട്ടുള്ള ഒരു നായ ജനുസ്സാണ്. **അൽസേഷ്യൻ** എന്ന പേരിലും ഇവ അറിയപ്പെടുന്നു. നായ് ജനുസ്സുകളിൽ വച്ച് ബുദ്ധിശക്തിയിൽ മുൻപന്തിയിൽ നിൽക്കുന്ന ഇവ നിയമപരിപാലനത്തിലും രക്ഷാപ്രവർത്തനങ്ങളിലും വളരെ നല്ല കാവൽ നായയായും ശോഭിക്കുന്നു. വളരെയധികം അനുസരണ ശീലമുള്ള  ജർമൻ ഷെപ്പേർഡ് നായകൾ മനുഷ്യരും മറ്റു മൃഗങ്ങളുമായുള്ള സഹവാസം ഇഷ്ടപ്പെടുന്നവയാണ്.

## ശരീരപ്രകൃതി
ജർമൻ ഷെപ്പേർഡ് നായ്ക്കൾ വലിപ്പവും ശക്തിയും ഒത്തിണങ്ങിയവയാണ്. അവയുടെ രോമക്കുപ്പായം രണ്ടു നിരകളിലായി ക്രമീകരിക്കപ്പെട്ടിരിക്കുന്നു. നീളം കുറഞ്ഞ രോമങ്ങളുടെ നിരയും നീളം കൂടിയ രോമങ്ങളുടെ നിരയും. ജർമൻ ഷെപ്പേർഡ് നായകളിൽ നീളം കൂടിയ രോമമുള്ളവയേയും നീളം കുറഞ്ഞ രോമമുള്ളവയേയും കാണാറുണ്ട്. കറുപ്പ് ഊതം (ഇംഗ്ലീഷ്:Red Saddle) എന്നീ നിറങളാണ് സാധാരണം. മറ്റു പല നിറങ്ങളിലും ഇവ കാണപ്പെടാറുണ്ടെങ്കിലും അംഗീകൃതമായവ കുറവാണ്.

## പെരുമാറ്റം
thumb|left|കൊച്ചുകുട്ടിയോടൊത്തു കളിക്കുന്ന ഒരു ജർ‌മൻ ഷെപ്പേർഡ് നായ
യജമാനനോട് അങ്ങേയറ്റം സ്നേഹവും വിശ്വസ്തതയും പ്രകടിപ്പിക്കുന്ന ജർ‌മൻ ഷെപ്പേർഡ് നായ്ക്കൾ‍ അപരിചിതരോട് വെറുപ്പു പ്രകടിപ്പിക്കുന്നവയാണ്. വളരെ നല്ല ഒരു കാവൽ നായയാവാൻ അവയെ ഈ സ്വഭാവം സഹായിക്കുന്നു. കുട്ടികളോടൊത്ത് കളിക്കാൻ ഇഷ്ടപ്പെടുന്ന ഈ ജനുസ്സ് വളരെ ഊർജ്ജ്വസ്വലരാണ്. ഇവയുടെ ബുദ്ധികൂർമ്മതയും ഊർജ്ജ്വസ്വലതയും  യജമാനനോടുള്ള കരുതലും നിമിത്തം കൂട്ടാളിയായും കാവൽക്കാരനായും ജർമൻ ഷെപ്പേർഡ് ജനുസ്സ് ശോഭിക്കുന്നു.

## ചിത്രസഞ്ചയം

പ്രമാണം:Berger_allemand_en_montagne.jpg|
പ്രമാണം:German_Shepherds_in_ravine.jpg|ഇടത്ത് പെൺ പട്ടിയും വലത്ത് ആൺ പട്ടിയും
പ്രമാണം:German_Shepherd_Vienna.jpg|
പ്രമാണം:SolidBlackGSD-1-Year.jpg|
പ്രമാണം:Dog_attack_(USAF).jpg|
പ്രമാണം:French_Urban_Search_and_Rescue.jpg|രക്ഷാപ്രവർത്തനത്തിൽ ഏർപ്പെടുന്ന നായ
പ്രമാണം:Dok.jpg|
പ്രമാണം:Deutscher_Schäferhund-_portrait.JPG|
പ്രമാണം:Schaeferhundruede.jpg


## അവലംബം


വർഗ്ഗം:കാലിമേയ്ക്കുന്ന നായകൾ
മൈത്രി ഗവേഷണകേന്ദ്രം

**മൈത്രി** ഇന്ത്യയുടെ അന്റാർട്ടിക്കയിലുള്ള രണ്ടാമത്തെ ഗവേഷണകേന്ദ്രമാണ്‌. ഇത് 1989-ൽ ആണ്‌ നിർമ്മാണം പൂർത്തിയായത്. ഇന്ത്യയുടെ ആദ്യത്തെ കേന്ദ്രമായ ദക്ഷിണ ഗംഗോത്രി മഞ്ഞു മൂടി ഉപേക്ഷിക്കേണ്ട വന്ന സാഹചര്യത്തിലാണ്‌ ഇത് നിർമ്മിച്ചത്. . മൈത്രി, ഷിർമാക്കർ മരുപ്പച്ച എന്ന പാറക്കുന്നുകൾ നിറഞ്ഞ പ്രദേശത്താണ്‌ സ്ഥിതി ചെയ്യുന്നത്.

## സൗകര്യങ്ങൾ
ജീവശാസ്ത്രം, ഭൂമിശാസ്ത്രം, ഗ്ലേഷിയോളജി, അറ്റ്മോസ്ഫെറിക് സയൻസ്, മെറ്റിയറോളജി, കോൾഡ് റീജിയൺ എൻ‌ജിനീയറിംഗ്, സം‌വേദനം, മനുഷ്യ ഫിസിയോളജി, വൈദ്യം മുതലായവയിൽ ഗവേഷണം നടത്താനുള്ള അത്യാധുനിക സൗകര്യങ്ങൾ ഈ കേന്ദ്രത്തിൽ ഒരുക്കിയിട്ടുണ്ട്. മഞ്ഞുകാലത്ത് 25 ആളുകളെ വരെ ഉൾക്കൊള്ളാൻ ഈ കേന്ദ്രത്തിനു കഴിയും. പ്രിയദർശിനി തടാകം എന്ന് നാമകരണം ചെയ്യപ്പെട്ട, ഗവേഷണകേന്ദ്രത്തിനു മുൻപിലുള്ള തടാകത്തിൽനിന്നാണ്‌ കേന്ദ്രത്തിനാവശ്യമായ ശുദ്ധജലം ലഭിക്കുന്നത്.
1989 മാര്ച്ചിലാണ് മൈത്രി പ്രവര്ത്തനം തുടങ്ങിയത്. 

## നാഴികക്കല്ലുകൾ
നിതാന്തതാത്പര്യവും ധ്രുവശാസ്ത്രത്തിലുള്ള പ്രകടമായ ശേഷിയും പ്രകടിപ്പിച്ചുകൊണ്ട്, ഇന്ത്യ താഴെപ്പറയുന്ന നാഴികക്കല്ലുകൾ വിജയകരമായി പൂർത്തിയാക്കി:
* ഓഗസ്റ്റ് 19, 1983: ഇന്ത്യയെ അന്റാർട്ടിക് ഉടമ്പടിയിൽ ഉൾപ്പെടുത്തി. താമസിയാതെ കൺസൾട്ടന്റ് എന്ന സ്ഥാനം നേടി.
* 1983: ആദ്യത്തെ സ്ഥിരമായ ഗവേഷണ കേന്ദ്രം, ദക്ഷിണ ഗംഗോത്രി, സ്ഥാപിക്കപ്പെട്ടു.
* ഒക്ടോബർ 1, 1984: അന്റാർട്ടിക്കാ പര്യവേഷണത്തിനായുള്ള ശാസ്ത്രീയ സമിതിയിൽ ഇന്ത്യയ്ക്ക് അംഗത്വം ലഭിച്ചു (SCAR).

* 1988-1989: ഇന്ത്യ രണ്ടാമത്തെ ഗവേഷണകേന്ദ്രം, മൈത്രി സ്ഥാപിച്ചു.
* 1997: അന്റാർട്ടിക് ഉടമ്പടിയുടെ ഭാഗമായി പ്രകൃതിസം‌രക്ഷണത്തിനായി ഉദ്ദേശിച്ചുള്ള പ്രോട്ടോക്കോൾ ഇന്ത്യ അംഗീകരിച്ചു
* 2005: ഇന്ത്യ അന്റാർട്ടിക്കയിൽ 25 വർഷം പൂർത്തിയാക്കി. ഇതിന്റെ സ്മരണയ്ക്കായി **ഇന്ത്യയുടെ രജതജൂബിലി സ്മാ‍രക പര്യവേഷണം** നടത്തി.

## പര്യവേഷണങ്ങൾ
ഇന്ത്യയുടെ അന്റാർട്ടിക്കാ പരിപാടിയുടെ അദ്ധ്യായം ആദ്യമായി തുറക്കപ്പെട്ടത് 1981-ൽ ആദ്യത്തെ ഇന്ത്യൻ പര്യവേഷണസംഘം ഗോവയിൽനിന്ന് അൻറ്റാർട്ടിക്കയിലേക്ക് തിരിച്ചപ്പോഴായിരുന്നു. പിന്നീട് ‍അന്റാർട്ടിക്കയുടെയും സമുദ്രഗവേഷണത്തിന്റെയും ചുമതലയുള്ള ദേശീയകേന്ദ്രത്തിന്റെ സമുദ്രവികസനവകുപ്പിന്റെ നേതൃത്വത്തിൽ വർഷംതോറും പര്യവേഷണസംഘങ്ങളെ അയയ്ക്കാറുണ്ട്. ഇതുവരെ, വെഡൽ കടലിലേക്കുള്ള പര്യവേഷണവും തെക്കേ സമുദ്രത്തിലേക്കുള്ള ക്രിൽ പര്യവേഷണവും ഉൾപ്പെടെ 22 പര്യവേഷണയാത്രകൾ നടത്തിയിട്ടുണ്ട്. 1981-ലെ പര്യവേഷണസംഘത്തിന്റെ തലവൻ എസ്.ഇസഡ്. ഖാസിം ആയിരുന്നു.

## പുറത്തേക്കുള്ള കണ്ണി
* National Centre for Antarctic & Ocean Research (NCAOR) of the Department of Ocean Development of Government of India

## അവലംബം

വിഭാഗം:ധ്രുവശാസ്ത്രം

വർഗ്ഗം:അന്റാർട്ടിക്കയിലെ ഗവേഷണകേന്ദ്രങ്ങൾ
വർഗ്ഗം:ഇന്ത്യയുടെ അന്റാർട്ടിക്കൻ പരിപാടി
കളമെഴുത്ത്

thumb|300px|കളമെഴുത്ത്

വിരലുകൾ ഉപയോഗിച്ച് അഞ്ച് നിറമുള്ള അഞ്ച് തരം പൊടികൊണ്ട് ദേവീദേവന്മാരുടെ രൂപങ്ങൾ നിലത്തു വരയ്ക്കുന്ന സമ്പ്രദായമാണ് **കളമെഴുത്ത്**. ചുമർചിത്രകലയുടെ ആദ്യരൂപമായാണ് കളമെഴുത്ത് അറിയപ്പെടുന്നത്. കളമെഴുത്തും പാട്ട്, മുടിയേറ്റ്, ഭദ്രകാളിത്തീയാട്ട്, അയ്യപ്പൻ തീയാട്ട്, കോലം തുള്ളൽ, സർപ്പംതുള്ളൽ തുടങ്ങിയ അനുഷ്ഠാനകലകളിലൊക്കെ കളമെഴുത്ത് ഒഴിച്ചുകൂടാനാവാത്തതാണ്. കാളി, ദുർഗ്ഗ, അയ്യപ്പൻ, യക്ഷി, ഗന്ധർവൻ, നാഗങ്ങൾ തുടങ്ങിയ മൂർത്തികളെയാണ് കളമെഴുത്തിൽ മുഖ്യമായി ചിത്രീകരിക്കുന്നത്.

### കുലവൃത്തി
കളമെഴുതുന്നത് കുലവൃത്തിയായി സ്വീകരിച്ച പല സമുദായക്കാർ ഇന്നും കേരളത്തിലുണ്ട്. കളമെഴുത്തുപാട്ടിനും മുടിയേറ്റിനും കളം വരയ്ക്കുന്നത് കുറുപ്പന്മാരാണ്. അയ്യപ്പൻ തീയാട്ടിനു കളമെഴുതുന്നവർ തീയ്യാടി നമ്പ്യാർമാരും ഭദ്രകാളി തീയാട്ടിനു കളം വരയ്ക്കുന്നത് തീയാട്ട് ഉണ്ണികളും നാഗക്കളമെഴുതുന്നത് പുള്ളുവന്മാരും കോലംതുള്ളലിനു കണിയാന്മാരും ആണ്. മന്ത്രവാദക്കളമെഴുതുന്നത് വണ്ണാന്മാരാണ്.

## പഞ്ചവർണ്ണപ്പൊടികൾ
പഞ്ചവർണ്ണം എന്ന് പറയുന്ന പ്രകൃതിദത്തമായ അഞ്ച് തരം പൊടികളാണ്‌‍ കളമെഴുത്തിനു ഉപയോഗിക്കുന്നത്. വെള്ള, കറുപ്പ്, പച്ച, മഞ്ഞ, ചുവപ്പ് എന്നിവയാണ് അഞ്ചു നിറങ്ങൾ. ഉമിക്കരി (കറുപ്പ്), അരിപ്പൊടി (വെള്ള), മഞ്ഞൾപ്പൊടി (മഞ്ഞ), നെന്മേനിവാകയുടെ പൊടി (പച്ച), മഞ്ഞളും ചുണ്ണാമ്പും അരിപ്പൊടിയും ചേർത്ത മിശ്രിതം (ചുവപ്പ്) എന്നിവയുപയോഗിച്ചാണ് ഈ നിറങ്ങൾ തയ്യാറാക്കുന്നത്.

ഈ നിറങ്ങളെ ഓരോ ലോഹങ്ങളുമായും ബന്ധപ്പെടുത്തിയിട്ടുണ്ട്. മഞ്ഞനിറം  സ്വർണ്ണത്തേയും, പച്ചനിറം നാകത്തേയും, ചുവപ്പുനിറം ചെമ്പിനേയും, കറുപ്പ് ഇരുമ്പിനേയും, വെള്ള വെള്ളിനിറത്തേയും പ്രതിനിധീകരിക്കുന്നു.

### വരയ്ക്കുന്ന രീതി
ചുരുങ്ങിയത് രണ്ട് പേരെങ്കിലും കളമെഴുത്തിനു വേണം. ഇഷ്ടദേവതയെ മനസ്സിൽ ധ്യാനിച്ച ശേഷമാണ് കളമെഴുത്ത് ആശാൻ കളം വരച്ച് തുടങ്ങുന്നത്. ആദ്യം ഒരു നേർ വര വരയ്ക്കുകയാണ് ചെയ്യുന്നത്. ഇതിനെ “ബ്രഹ്മസൂത്രം“ എന്നാണ് കളമെഴുത്തുകാർ പറയുന്നത്. ശേഷം അരിപ്പൊടിയോ കറുത്തപൊടിയോ ഉപയോഗിച്ച് ശരീരാവയവങ്ങൾ വരച്ച് തുടങ്ങും. മുഖം, കഴുത്ത്, മാറ്, കിരീടം എന്നിവ ഒരാളും ഉദരം, കൈകാലുകൾ എന്നിവ മറ്റൊരാളും വരയ്ക്കുകയാണ് പതിവ്.

## ചിത്രശാല

ചിത്രം:ഭൂതക്കളം1.jpg|നാഗഭൂതക്കളം വരയ്ക്കുന്നു
ചിത്രം:ഭൂതക്കളം2.jpg|നാഗഭൂതക്കളം വരയ്ക്കുന്നു
ചിത്രം:ഭൂതക്കളം3.jpg|നാഗഭൂതക്കളം വരയ്ക്കുന്നു
ചിത്രം:ഭൂതക്കളം.jpg|തയ്യാറായ നാഗഭൂതക്കളം
ചിത്രം:വേട്ടേക്കരന്റെ കളം .JPG|വേട്ടേക്കാരൻറെ കളം
ചിത്രം:Kalam.JPG|ഭദ്രകാളികളം
File:നാഗ കളം.jpg|നാഗകളം
File:നാഗ കളത്തിന്റെ ചിത്രം.jpg|നാഗകളം
File:Bhadrakali Kalam.JPG |ഭദ്രകാളി കളം
File:Ml kalam readyfor pooja.jpeg|തയ്യാറായ  ഭദ്രകാളി കളം


## അവലംബം

വർഗ്ഗം:കേരളത്തിലെ അനുഷ്ഠാനകലകൾ
കോന്നി ആനക്കൂട്

thumb|300px|കോന്നി ആനക്കൂടിലേക്കുള്ള പ്രവേശന കവാടം

പത്തനംതിട്ടയിൽ നിന്നും ഏകദേശം 12 കി.മീ (പത്തനംതിട്ട-പുനലൂർ വഴിയിൽ‌) അകലെയുള്ള കോന്നിയിലെ പ്രധാന ആകർഷണകേന്ദ്രങ്ങളിലൊന്നാണ് കോന്നി ആനക്കൂട്. ആനക്കൂടും സ്ഥലവും ഏകദേശം ഒൻപത് ഏക്കറിലായി വ്യാപിച്ചു കിടക്കുന്നു. 

## ചരിത്രം
1942-ലാണ്‌ ആനക്കൂട്‌ സ്ഥാപിക്കപ്പെട്ടത്‌. കാട്ടിൽ നിന്നും പിടിച്ചുകൊണ്ടു വരുന്ന ആനകളെ, താപ്പാനകളെ ഉപയോഗിച്ച് പരിശീലിപ്പിക്കുന്ന ഒരു കേന്ദ്രമാണിത്. മുൻപൊക്കെ കാട്ടാനകളെ പിടിച്ചിരിന്നുവെങ്കിലും 1977-ഓടേ ആനപിടുത്തം അവസാനിപ്പിച്ചു. വാരിക്കുഴിയിൽ വീഴ്ത്തിയാണ് ആനകളെ പിടിച്ചിരുന്നത്. മുണ്ടോമുഴി, മണ്ണാറപ്പാറ തുടങ്ങിയ സ്ഥലങ്ങളിൽ നിന്നാണ് പ്രധാനമായും ആനകളെ പിടിച്ചിരുന്നത്.
thumb|left|300px|കോന്നി ആനക്കൂട്

## ആനക്കൂട്
ആറ് ആനകൾക്ക് പരിശീലനം നൽകുവാനുള്ള ശേഷിയുണ്ട് ഈ ആനക്കൂടിന്. കോന്നിയിൽ കൊച്ചയ്യപ്പൻ, പദ്മനാഭൻ, ബാലകൃഷ്ണൻ, രഞ്ചി, സോമൻ എന്നീ ആനകളാണ് പ്രധാനപ്പെട്ട താപ്പാനകൾ.

കമ്പകം എന്ന തടിയാണ് ആനക്കൂട് നിർമ്മിക്കാൻ ഉപയോഗിച്ചിരിക്കുന്നത്. 12.65 മീറ്റർ നീളവും, 8.60 മീറ്റർ വീതിയും,7 മീറ്റർ ഉയരവുമുണ്ട് കോന്നിയിലെ ആനകൂടിന്. ഇപ്പോഴുള്ള ആനകൾ സോമൻ 65, പ്രിയദർശിനി 30, മീന 15, സുരേന്ദ്രൻ19, കൃഷ്ണ എന്നിവയാണ്. ആനക്കൂടിനോടനുബന്ധിച്ച് ഒരു ആനമ്യൂസിയവും, ഓഡിയോ വിഷ്വൽ റൂമും സ്ഥാപിച്ചിട്ടുണ്ട്. പ്രവേശനം ടിക്കറ്റെടുത്തവർക്ക് മാത്രം.

## പോകുവാനുള്ള വഴി
**[[പത്തനംതിട്ട]]യിൽ നിന്നും** കുമ്പഴ വഴി കോന്നിയിലെത്തുക (SH 08) , കോന്നി കവലയിൽ നിന്നും വലത്തോട്ട് (സർക്കാർ ആശുപത്രി റോഡ്) തിരിഞ്ഞ് 300 മീ കഴിഞ്ഞാൽ വലതുവശത്ത് (ആശുപത്രി കഴിഞ്ഞാലുടൻ) ആനത്താവളം കാണാം. വിപുലമായ പാർക്കിങ്ങ് ഏർപ്പെടുത്തിരിക്കുന്നു.
**[[പുനലൂർ | പുനലൂരിൽ]]** നിന്നും പത്തനാപുരം വഴി കോന്നി(SH 08) യിൽ എത്താം. കോന്നി കവലയിൽ നിന്നും ഇടത്തോട്ട് (സർക്കാർ ആശുപത്രി റോഡ്) തിരിഞ്ഞ് 300 മീ കഴിഞ്ഞാൽ വലതുവശത്ത് (ആശുപത്രി കഴിഞ്ഞാലുടൻ) ആനത്താവളം കാണാം. (പോസ്റ്റ് ഓഫീസ് റോഡിന് എതിരെയുള്ള വഴി )

## കൂടുതൽ ചിത്രങ്ങൾ


ചിത്രം:Konni elephant sanctuary office.jpg|ഓഫീസ് കെട്ടിടം
ചിത്രം:eating area.jpg|ആനകളെ പാർപ്പിച്ചിരിക്കുന്ന സ്ഥലം
ചിത്രം:കോന്നി_ആനക്കൂട്.JPG|ആനകളെ പാർപ്പിച്ചിരിക്കുന്ന സ്ഥലം
ചിത്രം:കോന്നി_ആനക്കൂട്2.JPG‎|ആനകളെ പാർപ്പിച്ചിരിക്കുന്ന സ്ഥലം


## ഇതും കാണുക
*കോടനാട്

വർഗ്ഗം:ആനക്കൂടുകൾ
വർഗ്ഗം:പത്തനംതിട്ട ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
മൈത്രി (വിവക്ഷകൾ)

**മൈത്രി** എന്ന പദം കൊണ്ട് താഴെപ്പറയുന്ന കാര്യങ്ങൾ വിവക്ഷിക്കാം:
* രണ്ടോ അതിനുമേലോ ഉള്ള വ്യക്തികളോ സമൂഹങ്ങളോ തമ്മിലുള്ള സഹവർത്തിത്വം.
* അന്റാർട്ടിക്കയിലുള്ള ഇന്ത്യയുടെ സ്ഥിരഗവേഷണകേന്ദ്രമായ മൈത്രി ഗവേഷണകേന്ദ്രം.
* കേരളസർക്കാറിന്റെ മൈത്രി ഭവനനിർമ്മാണ പദ്ധതി.
* മൈത്രി ജിദ്ദ
* മൈത്രി എക്സ്പ്രസ്
* മൈത്രി (2015-ലെ ചലച്ചിത്രം)
ലിറ്റർ

വ്യാപ്തത്തിന്റെ ഏകകമാണ് **ലിറ്റർ**. ലിറ്ററിനെ പ്രതിനിധാനം ചെയ്യുന്നത് ഇംഗ്ലീഷ് അക്ഷരമാലയിലെ 'എൽ'( **L** അല്ലെങ്കിൽ **l**) ഉപയോഗിച്ചാണ്. പൊതുവേ ദ്രാവകങ്ങളെ അളക്കാൻ മാത്രമേ ലിറ്റർ ഉപയോഗിക്കാറുള്ളൂ. മറ്റു കാര്യങ്ങൾക്ക് ക്യുബിക് മീറ്റർ എന്ന ഏകകമാണ് ഉപയോഗിക്കാറുള്ളത്.

## പേരിനു പിന്നിൽ
**ലിട്രോൺ** എന്ന ഫ്രഞ്ച് വാക്കിൽ നിന്നാണ് ലിറ്റർ ഉണ്ടായത്.
## നിർ‌വചനം
ഒരു ക്യൂബിക്‌ ഡെസീമീറ്ററിനേയാണ്‌ ലിറ്റർ എന്നു നിർ‌വചിച്ചിരിക്കുന്നത്‌ . 1 L = 1 dm³ , അതായത്‌ 1 L ≡ 0.001 m³.

വർഗ്ഗം:വ്യാപ്തത്തിന്റെ ഏകകങ്ങൾ
സെപ്റ്റംബർ 15

__NOEDITSECTION__
ഗ്രിഗോറിയൻ കലണ്ടർ പ്രകാരം **സെപ്റ്റംബർ 15** വർഷത്തിലെ 258(അധിവർഷത്തിൽ 259)-ാം ദിനമാണ്.

## ചരിത്രസംഭവങ്ങൾ

* 1656 – ഇംഗ്ലണ്ടും ഫ്രാൻസും ഒരു സമാധാന ഉടമ്പടിയിൽ ഒപ്പു വച്ചു.
* 1812 – നെപ്പോളിയന്റെ നേതൃത്വത്തിലുള്ള ഫ്രഞ്ചുപട മോസ്കോയിലെ ക്രെംലിനിലെത്തി.
* 1821 – കോസ്റ്റാറിക്ക, എൽ സാൽ‌വഡോർ, ഗ്വാട്ടിമാല, ഹോണ്ടുറാസ്, നിക്കരാഗ്വ എന്നീ രാജ്യങ്ങൾ സ്പെയിനിൽ നിന്നും സ്വാതന്ത്ര്യം പ്രഖ്യാപിച്ചു.
* 1835 – ചാൾസ് ഡാർവിൻ സഞ്ചരിച്ചിരുന്ന എച്ച്.എം.എസ്. ബീഗിൾ എന്ന കപ്പൽ ഗലാപഗോസ് ദ്വീപിലെത്തി.
* 1894 - ഒന്നാം സൈനോ ജപ്പാനീസ് യുദ്ധം: പ്യോങ് യാങ് യുദ്ധത്തിൽ ജപ്പാൻ ചൈനയെ പരാജയപ്പെടുത്തി.
* 1935 – നാസി ജർമ്മനി സ്വസ്തിക മുദ്രണം ചെയ്തിട്ടുള്ള പുതിയ പതാക സ്വീകരിച്ചു.
* 1952 – ഐക്യരാഷ്ട്രസഭ, എറിട്രിയ എത്യോപ്യക്കു നൽകി.
* 1959 – നികിത ക്രൂഷ്ച്ചേവ് അമേരിക്ക സന്ദർശിക്കുന്ന ആദ്യ സോവിയറ്റ് നേതാവായി.


## ജന്മദിനങ്ങൾ
* 1860 – മോക്ഷഗുണ്ടം വിശ്വേശരയ്യ

## ചരമവാർഷികങ്ങൾ

## മറ്റു പ്രത്യേകതകൾ
* വിശ്വേശ്വരയ്യയുടെ ജന്മദിനമായ സെപ്റ്റംബർ 15 ഇന്ത്യയിൽ എഞ്ചിനിയേഴ്‌സ് ദിനം ആയി ആചരിക്കുന്നു.

[[വർഗ്ഗം:സെപ്റ്റംബർ 15
വാക്ക്

ഭാഷയിലെ അർത്ഥയുക്തമായ ആശയം ഉൾക്കൊള്ളുന്ന ഒരു ഏകകമാണ്‌ **പദം**(word). പദം ഒരൊറ്റ രൂപിമത്തെയോ സന്ധിചെയ്തതോ അല്ലാത്തതോ ആയ ഒന്നിലധികം രൂപിമങ്ങളെയോ ഉൾക്കൊള്ളാം. പദങ്ങൾ ചേർന്നാണ് വാക്യങ്ങൾ ഉണ്ടാകുന്നത്. രണ്ടോ അതിലധികമോ പദങ്ങൾ ചേർന്നുണ്ടാകുന്ന വാക്കുകളെ **സംയുക്തപദങ്ങൾ**‍(സമസ്തപദം) എന്നുവിളിക്കുന്നു. പദാംശങ്ങൾ ചേർത്ത് നിർമ്മിക്കുന്ന പുതിയ പദങ്ങളാണ് **[[സങ്കരപദങ്ങൾ]]‍**‍(portmanteau).
പദങ്ങൾക്ക് പൊതുവേ സ്വീകാര്യമായ അർത്ഥത്തേക്കാളുപരി സർവസമ്മതമായ നിർവചനങ്ങളുണ്ടായിരിക്കും പ്രത്യേകിച്ച് സാങ്കേതിക പദങ്ങൾക്ക്.

## നിർവചനം
പദനിർവ്വചനം ഭാഷാശാസ്ത്രത്തിലെ കീറാമുട്ടിയാണ്‌. ഏറ്റവും ചെറിയ സ്വതന്ത്ര ഭാഷായൂണിറ്റ് എന്ന് ബ്ലൂംഫീൽഡ് നിർവ്വചിക്കുന്നു. 


*ഭാഷയിൽ ചില ശബ്ദങ്ങലെ [[വിഭക്തി|വിഭക്തിയോഗാദി]] സംസ്കാരം ചെയ്തും ചിലതിനെ യാഥാസ്ഥിതികമായും പ്രയോഗിക്കാറുണ്ട്. സംസ്കാരത്തോടു കൂടിയോ കൂടാതെയോ പ്രയോഗത്തിനു തയ്യാറുള്ള ശബ്ദത്തിന്‌ പദം എന്നു പേർ.*
 എന്ന് കേരളപാണിനി. 
## പദവിഭാഗങ്ങൾ
പദങ്ങളുടെ വർഗ്ഗീകരണം ഭാഷാശാസ്ത്രത്തിന്റെ പ്രാരംഭകാലം മുതൽ തുടങ്ങിയിരുന്നു. യാസ്കന്റെ നിരുക്തത്തിൽ പദങ്ങളെ നാമം, ആഖ്യാതം, ഉപസർഗ്ഗം, നിപാതം എന്ന് നാലു വിഭാഗങ്ങളായി തിരിച്ചിരിക്കുന്നു. 

പ്ലാറ്റോ റീമ(ക്രിയ), ഒനോമ(നാമം) എന്ന് രണ്ട് പദവിഭാഗങ്ങളെ സൂചിപ്പിക്കുന്നു. അരിസ്റ്റോട്ടിൽ ലോഗോസ് (ദ്യോതകം) എന്ന മൂന്നാം വിഭാഗം കുടി ഇതിൽ ഉൾപ്പെടുത്തി.

ഇംഗ്ലീഷ് ഭാഷയിൽ പദത്തെ നാമം(noun), ക്രിയ(verb), നാമവിശേഷണം(adjective), ക്രിയാവിശേഷണം(adverb), ഗതി(preposition), സർവ്വനാമം(pronoun), ഘടകം(conjunction), വ്യാക്ഷേപകം(interjection) എന്ന് എട്ടായി തിരിക്കുന്നു.

തമിഴിൽ നാമം(പെയർ), ക്രിയ(വിനൈ), വിശേഷണം(ഉരി), ദ്യോതകം(ഇടൈ) ഇവയാണ്‌ പദത്തിന്റെ(ചൊൽ) വിഭാഗങ്ങൾ‍. 
മലയാളത്തിൽ പദത്തെ വാചകം, ദ്യോതകം എന്ന് രണ്ടായും വാചകത്തെ നാമം, ക്രിയ, വിശേഷണം എന്നും ദ്യോതകത്തെ ഗതി, ഘടകം, വ്യാക്ഷേപകം എന്നും തിരിക്കുന്നു.

എല്ലാ ഭാഷയ്ക്കും അംഗീകരിക്കാവുന്നതോ ഒരേ മാനദണ്ഡത്തിലൂന്നിയതോ ആയ ഒരു പദവർഗ്ഗീകരണം ഇല്ല. നാമം, ക്രിയ എന്നുള്ള അടിസ്ഥാനവിഭജനം പോലും പല ഭാഷകളിലും സാധ്യമല്ല.
## ഇവ കൂടി കാണുക
രൂപിമം

കോശിമം

വർഗ്ഗം:വ്യാകരണം
വിരോധാഭാസം (അലങ്കാരം)

മലയാളവ്യാകരണത്തിലെ ഒരു അലങ്കാരമാണ്‌ **വിരോധാഭാസം**. തമ്മിൽ പൊരുത്തമില്ലാത്തതോ വിപരീത ഭാവങ്ങൾ ഉൾക്കൊള്ളുന്നതോ ആയ കാര്യങ്ങളെ വർണ്ണിക്കുന്നതിനായ് ഈ അലങ്കാരം ഉപയോഗിക്കുന്നു.ഭാരതീയ കവിതയിലെ പരമ്പരാഗതമായ ഒരു അലങ്കാരം ആണിത് . അർഥാലങ്കാരങ്ങളിൽ ഒന്നായ വിരോധാഭാസത്തെ പല അലങ്കാരശാസ്ത്രകാരന്മാരും നിർവചിച്ചിട്ടുണ്ട് .  പരസ്പര വൈരുദ്ധ്യമുണ്ടെന്നു  തോന്നത്തക്ക രീതിയിൽ പരസ്പരബന്ധമോ സാദൃശ്യമോ ഉള്ള രു കാര്യങ്ങൾ ചേർത്തു പറയുന്നതാണ് വിരോധാഭാസം.
## ലക്ഷണം
വിരോധം തോന്നുമാറുക്തി 
വിരോധാഭാസമായിടും.
എ. ആർ. രാജരാജവർമ ആണ് ഈ നിർവചനം  നല്കിയിട്ടുള്ളത്.
ശ്ലേഷം (അലങ്കാരം)

മലയാളവ്യാകരണത്തിലെ ഒരു അലങ്കാരമാണ്‌ **ശ്ലേഷം**. 
## ലക്ഷണം

രണ്ടുകായ്കളൊരേഞെട്ടിലുണ്ടാകുമ്പോലെ ഭാഷയിൽ
ഒരേപദത്തിന്നർഥം രണ്ടുരച്ചാൽ ശ്ലേഷമായിടും


## ഉദാഹരണങ്ങൾ
ഉദാ:-1)

മഹീപതേ! ഭാഗവതോപമാനം
മഹാപുരാണം ഭവനം മദീയം
നോക്കുന്നവർക്കൊക്കെ വിരക്തിയുണ്ടാം
അർഥങ്ങളില്ലെന്നൊരു ഭേദമുണ്ട്

സമന്വയം: ഇവിടെ പുരാണം, വിരക്തി, അർഥം എന്നീ പദങ്ങളുടെ ദ്വയാർഥങ്ങൾ കൊണ്ട് കവിയുടെ വീടും ഭാഗവതവും തുല്യമെന്ന് സ്ഥാപിച്ചിരിക്കുന്നു. 

പുരാണം = പഴയത്; ഹിന്ദുക്കളുടെ മതഗ്രന്ഥം

വിരക്തി = കാഴ്ചയിൽ മടുപ്പ് തോന്നുന്നത്, ലൗകികകാര്യങ്ങളോടുള്ള വിരക്തി

അർഥം = ധനം, വാക്കുകളുടെ/വാക്യങ്ങളുടെ അർഥം  

വർഗ്ഗം:അലങ്കാരങ്ങൾ (വ്യാകരണം)
സ്വഭാവോക്തി (അലങ്കാരം)

മലയാളവ്യാകരണത്തിലെ ഒരു അലങ്കാരമാണ്‌ . സൂക്ഷ്മമായ വർണ്ണന നമ്മുടെ കൺ‌മുൻപിൽ കാണമ്പോഴുള്ള വസ്തു വർണ്ണനയാണ് **സ്വഭാവോക്തി**
## ലക്ഷണം
'സൂക്ഷ്മ സ്വഭാവം വർണ്ണിച്ചാൽ സ്വഭാവോക്തിയതായത്' 

ഉദാ: കണ്ഠനാളമഴകിൽ തിരിച്ചനുപദം രഥം പിറകിൽ നോക്കിയും കണ്ഠനായ് ശരഭയേന പൃഷ്ഠമതു പൂർ‌വ്വകായഗതമാക്കിയും ഇണ്ടൽപൂണ്ടു വിവൃതാന്മുഖാത്പത്ഹിചവച്ച ദർഭകൾ പതിക്കവേകണ്ടുകൊൾക കുതികൊണ്ടു കിഞ്ചിദ വനൗഭൃശംനഭസിധാവതി

:ഇവിടെ മൃഗത്തിനു ഭയാവസരത്തിൽ ഉണ്ടാകുന്ന സൂക്ഷ്മസ്വഭാവം വർണ്ണിച്ചിരിക്കുന്നു.
## അവലംബം
വടേശ്വരൻ

പല ത്രികോണമിതീയ സിദ്ധാന്തങ്ങളും അവതരിപ്പിച്ച കാശ്മീരിൽ നിന്നുള്ള ഒരു ഇന്ത്യൻ ഗണിതശാസ്ത്രജ്ഞനായിരുന്നു 10-ആം നൂറ്റാണ്ടിൽ ജീവിച്ചിരുന്ന **വടേശ്വരൻ (वटेश्वर)**(ജനനം 880, പഞ്ചാബിലെ അനന്തപുരത്ത്). അദ്ദേഹം ക്രി.വ. 904-ൽ രചിച്ച വടേശ്വര സിദ്ധാന്തം എന്ന കൃതി ജ്യോതിശാസ്ത്രത്തിലെയും പ്രായോഗിക ഗണിതത്തിലെയും ഒരു സിദ്ധാന്തമാണ്.

പിതാവ്: മഹാതീർഥഭട്ടൻ

കൃതി: വടേശ്വര സിദ്ധാന്തം.

## അവലംബങ്ങൾ

* K. V. Sarma (1997), "Vatesvara", Encyclopaedia of the History of Science, Technology, and Medicine in Non-Western Cultures edited by Helaine Selin, Springer, 

വർഗ്ഗം:880-ൽ ജനിച്ചവർ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:10-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:ഇന്ത്യൻ ഗണിതശാസ്ത്രജ്ഞർ
ശകുന്തള ദേവി

ഭാരതത്തിൽ ജനിച്ച ഗണിതശാസ്ത്രപ്രതിഭയായ വനിതയാണ് ശകുന്തളാ ദേവി (1929 നവംബർ 4 - 2013 ഏപ്രിൽ 21). "മനുഷ്യ കമ്പ്യൂട്ടർ" എന്ന പേരിലാണ് ശകുന്തളാദേവി അറിയപ്പെടുന്നത്.  

എഴുത്തുകാരി എന്ന നിലയിൽ, ദേവി നിരവധി നോവലുകളും ഗണിതം, ജ്യോതിഷം എന്നിവയെ കുറിച്ചുള്ള  ഗ്രന്ഥങ്ങളും എഴുതിയിട്ടുണ്ട്. 

## ജീവിത രേഖ
നാനാക്ക് ചന്ദ് ഝേഡിയുടെയും ദേവകിയുടെയും മകളായി ശകുന്തളാ ദേവി ജനിച്ചു. ശകുന്തളാ ദേവിയുടെ പിതാവായ നാനാക്ക് ചന്ദ് ഒരു സർക്കസ് കായികതാരമായിരുന്നു. ട്രപ്പീസ്, വലിച്ചുമുറുക്കിയ കയറിനുമുകളിലൂടെയുള്ള നടത്തം, പീരങ്കിയിൽ മനുഷ്യ ഉണ്ടയാവുക, തുടങ്ങിയവയായിരുന്നു നാനാക്ക് ചന്ദ് പ്രദർശിപ്പിച്ചിരുന്നത്. പിതാവിനൊപ്പം ചീട്ടിലെ മാന്ത്രികവിദ്യകൾ പ്രദർശിപ്പിച്ച ശകുന്തളാദേവിയുടെ ഗണിതശാസ്ത്രപാടവം മൂന്നാം വയസ്സിൽ തന്നെ പ്രകടമായി. ഒരു വിദ്യാലയത്തിലും പോയി അക്കാദമികമായ യോഗ്യതകൾ കൈവരിയ്ക്കാതെ തന്നെ സംഖ്യകളെ മെരുക്കിയെടുത്ത ഗണിതശാസ്ത്രത്തിലെ അത്ഭുതവനിതയായ ശകുന്തളാദേവി ആറാം വയസ്സിൽ മൈസൂർ സർ‌വ്വകലാശാലയിൽ തന്റെ ശരവേഗത്തിലുള്ള കണക്കുകൂട്ടൽ കഴിവും ഓർമ്മശക്തിയും പ്രദർ‌ശിപ്പിച്ചു. എട്ടാം വയസ്സിൽ തമിഴ്‌നാട്ടിലെ അണ്ണാമല സർ‌വ്വകലാശാലയിലും ഇത് ആവർത്തിച്ചു.

ട്രൂമാൻ ഹെൻട്രി സാഫോർഡിന്റേതുപോലെ കുട്ടിക്കാലത്തു മാത്രം കാണപ്പെട്ട ഒരു കഴിവായിരുന്നില്ല ശകുന്തളാദേവിയ്ക്ക് ഗണിതശാസ്ത്രത്തിൽ ഉണ്ടായിരുന്നത്. 1977-ൽ അമേരിക്കയിലെ ഡള്ളാസിൽ കമ്പ്യൂട്ടറുമായി ക്യൂബ് റൂട്ട് മത്സരത്തിലേർപ്പെട്ട ശകുന്തളാദേവി അമ്പതു സെക്കൻഡിനകമാണ് ഉത്തരം നൽകിയത്. 201 അക്ക സംഖ്യയുടെ 23-ആം വർഗ്ഗമൂലം ശകുന്തളാ ദേവി മനക്കണക്കിലൂടെ കണ്ടെത്തി.

ബാഗ്ലൂരിലെ ഒരു സ്വകാര്യ ആശുപത്രിയിൽ വെച്ച് ഹൃദയാഘാതത്തെത്തുടർന്ന്  84 - മത്തെ വയസ്സിൽ ഏപ്രിൽ 21, 2013 നു വൈകുന്നേരം ശകുന്തളാദേവി അന്തരിച്ചു.

## ഇമ്പീരിയൽ കോളേജിലെ അത്ഭുതം
ഗണിതശാസ്ത്ര വിശാരദന്മാരും പത്രക്കാരും വിദ്യാർത്ഥികളുമടങ്ങിയ  ഒരു സംഘം 1980 ജൂൺ 13 നു ലണ്ടനിലെ ഇമ്പീരിയൽ കോളേജിൽ ഒത്തുകൂടി. ശകുന്തളാ ദേവി മുമ്പാകെ അവിടുത്തെ കമ്പ്യൂട്ടർ രണ്ടു പതിമൂന്നക്ക സംഖ്യകൾ നിർദ്ദേശിച്ചു. 7,686,369,774,870, 2,465,099,745,779 എന്നിങ്ങനെ. ഇവയുടെ ഗുണനഫലം മനക്കണക്കിലൂടെ കണ്ടെത്തുകയായിരുന്നു ശകുന്തളാ ദേവിയുടെ കർത്തവ്യം.  ഇരുപത്തിയെട്ടു സെക്കന്റുകൾ കൊണ്ട് 18,947,668,177,995,426,462,773,730 എന്ന ശരിയുത്തരത്തിലേയ്ക്ക് അവർ എത്തി. 1995 ലെ ഗിന്നസ് ബുക്കിൽ 26-ആം പേജിൽ ഈ സംഭവം രേഖപ്പെടുത്തിയിട്ടുണ്ട്.

## പുസ്തകങ്ങൾ
*എവേക്കൻ ദ ജീനിയസ്സ് ഇൻ യുവർ വേൾഡ്
*ബുക്ക് ഓഫ് നമ്പേഴ്‌സ്
*ഇൻ ദ വണ്ടർലാൻഡ് ഓഫ് നമ്പേഴ്‌സ്
*പെർഫക്ട് മർഡർ
*ആസ്‌ട്രോളജി ഫോർ യു
*ഫിഗറിങ്: ദ ജോയ് ഓഫ് നമ്പേഴ്‌സ്
*സൂപ്പർ മെമ്മറി: ഇറ്റ് കേൻ ബി യുവേഴ്‌സ് ആൻഡ് 
*മാത്തബിലിറ്റി : എവേക്കൻ ദ മാത്ത് ജീനിയസ്സ് ഇൻ യുവർ ചൈൽഡ് 
*'വണ്ടർലാൻഡ് ഓഫ് നമ്പേഴ്‌സ്' 
*പസിൽസ് ടു പസിൽസ് യു
*മോർ പസിൽസ് ടു പസിൽസ് യു

## അവലംബങ്ങൾ


## പുറത്തുനിന്നുള്ള കണ്ണികൾ
*ശകുന്തളാ ദേവിയുടെ ജീവചരിത്രം 
*റ്റൈംസ് ഓഫ് ഇന്ത്യ 
*ശകുന്തളാ ദേവി രചിച്ച ഒരു പുസ്തകം
*ലോകത്തെ കണക്കുകൂട്ടിയ സ്ത്രീ 

വർഗ്ഗം:1939-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:നവംബർ 4-ന് ജനിച്ചവർ
വർഗ്ഗം:ഏപ്രിൽ 21-ന് മരിച്ചവർ

വർഗ്ഗം:ഇന്ത്യൻ ഗണിതശാസ്ത്രജ്ഞർ
കാവ്യലിംഗം (അലങ്കാരം)

മലയാളവ്യാകരണത്തിലെ ഒരു അലങ്കാരമാണ്‌ **കാവ്യലിംഗം**. ഒരു കാര്യം പറയുന്നതിനോടുകൂടി അതിനു കാരണമായ വ്സ്തുതയെക്കൂടി പറയുന്നതിനാണ്‌ ഈ അലങ്കാരം ഉപയോഗിക്കുന്നത്
## ലക്ഷണം
'ഹേതുവാക്യപദാർത്ഥങ്ങ  ളാവുകിൽ കാവ്യലിംഗമാം.'

ഉദാ: 'കന്ദർപ്പാ! നീ കളിക്കേണ്ടാ മന്ദ! ഞാൻ ശിവഭക്തനാം.'
:ഇവിടെ 'ഞാൻ ശിവഭക്തനാം' എന്നുള്ള വാക്യം 'കന്ദർപ്പ! നീ കളിക്കേണ്ടാ' എന്ന പൂർ‌വ്വവാക്യത്തുനു ഹേതുവാകുന്നു. അതിനാൽ വാക്യാർത്ഥഹേതുകമായ കാവ്യലിംഗം.
## അവലംബം
അപ്രസ്തുതപ്രശംസ (അലങ്കാരം)

മലയാളവ്യാകരണത്തിലെ ഒരു അലങ്കാരമാണ്‌ **അപ്രസ്തുതപ്രശംസ**. 
## ലക്ഷണം
അപ്രസ്തുതപ്രശംസാഖ്യമപ്രസ്തുതമുരയ്ക്കതാൻ

വർണ്ണ്യത്തിന് പ്രസ്തുതമെന്നും അവർണ്ണ്യത്തിന് അപ്രസ്തുതമെന്നും ഇവിടെ ഉദ്ദേശിച്ചിരിക്കുന്നു. വർണ്ണിച്ചു കൊണ്ടിരിക്കുന്ന വസ്തുവിന് പകരം അതിനോട് സാമ്യമുള്ള മറ്റൊരു വസ്തുവിനെ വർണ്ണിക്കുന്നതാണ് അപ്രസ്തുത പ്രശംസ. 

### ഉദാഹരണം
***“സ്വൈരം മൃഗങ്ങൾ വാഴുന്നു പരാരാധനമെന്നിയേ”***

യജമാനനെ സ്തുതിച്ച് നാണം കെട്ടു കഴിയുന്ന സേവകനെക്കുറിച്ചാണ് കവി പറയുന്നത്. യജമാനനെ സ്തുതിക്കുന്ന സേവകൻറെ ഗതികേട് എന്ന പ്രസ്തുതത്തെ, കാട്ടിലെ മൃഗങ്ങൾ അന്യരെ സ്തുതിക്കാതെ സ്വൈരമായി കഴിയുന്നു, എന്ന അപ്രസ്തുതം കൊണ്ട് കവി വർണ്ണിച്ചിരിക്കുന്നു.
മഞ്ചേരി നിയമസഭാമണ്ഡലം

മലപ്പുറം ജില്ലയിലെ  മഞ്ചേരി നഗരസഭയും, പെരിന്തൽമണ്ണ താലൂക്കിലെ കീഴാറ്റൂർ, എടപ്പറ്റ, ഏറനാട് താലൂക്കിലെ പാണ്ടിക്കാട് ,തൃക്കലങ്ങോട് എന്നീ ഗ്രാമപഞ്ചായത്തുകളും ഉൾക്കൊള്ളുന്ന നിയമസഭാമണ്ഡലമാണ് **മഞ്ചേരി നിയമസഭാമണ്ഡലം**. ഈ മണ്ഡലത്തിലെ ഇപ്പോഴത്തെ എം.എൽ.എ. യു.എ. ലത്തീഫ് ആണ്‌.
{ "type": "ExternalData",  "service": "geoshape",  "ids": "Q16134188,Q16135657,Q13110667,Q16133807,Q13112582"} 

## 2008-ലെ നിയമസഭാ പുനർനിർണ്ണയത്തിനു മുൻപ്
മലപ്പുറം ജില്ലയിലെ മഞ്ചേരി നഗരസഭയും, ഊർങ്ങാട്ടിരി,കീഴുപറമ്പ്,കുഴിമണ്ണ,ചീക്കോട്,അരീക്കോട്, കാവനൂർ, പുൽപ്പറ്റ എന്നീ ഗ്രാമപഞ്ചായത്തുകളുൾക്കൊള്ളുന്നതായിരുന്നു മഞ്ചേരി നിയമസഭാമണ്ഡലം.
## മുൻ‌കാല എം എൽ എ മാർ
*എം. ഉമ്മർ -2011 മുതൽ
*ഇസ്‌ഹാഖ് കുരിക്കൾ - 2001, 1996, 1991, 1987
*സി.എച്ച്. മുഹമ്മദ് കോയ - 1982, 1980
*എം.പി.എം. അബ്ദുള്ള കുരിക്കൾ - 1977
*പി.കെ. അബ്ദുറബ്ബ് - 2006 - 2011
## '''മെമ്പർമാരും വോട്ടുവിവരങ്ങളും'''

   

| || || || || || || || || || || || || || || || || ||
|| || || || || || || || || || || || || || || || || || |||| || || || || || || ||
| || || || || || || || || || || || || || || || || || || || ||
## തിരഞ്ഞെടുപ്പുകൾ

* കുറിപ്പ്: 1957, 1960 ദ്വയാംഗമണ്ഡലമായിരുന്നു

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
*മഞ്ചേരി
## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മരുതപ്പുഴ

പുന്നപ്പുഴയുടെ പോഷകനദിയായ *മരുതപ്പുഴ* തമിഴ്‌നാട്ടിലെ നീലഗിരി ജില്ലയില്പെട്ട ദേവാല പന്തല്ലൂർ(നീലഗിരി എന്നിവിടങ്ങളിൽ നിന്ന് ഉത്ഭവിക്കുന്നു. രണ്ട് വ്യത്യസ്ത വഴികളിലൂടെ ഒഴുകിവരുന്ന ഇവ നിലമ്പൂരിനടുത്തിള്ള മരുതയിൽ വെച്ച് കൂടിച്ചേർന്ന് മരുതപ്പുഴയായി ഒഴുകി എടക്കര വെച്ച് പുന്നപ്പുഴയിൽ ലയിക്കുന്നു.

വർഗ്ഗം:കേരളത്തിലെ നദികൾ
കീഴാർനെല്ലി

thumb|150px| കീഴാർ‌നെല്ലി ചെടി

സാധാരണ വയൽ പ്രദേശങ്ങളിലും നീർവാഴ്ചയുള്ളതുമായ പ്രദേശങ്ങളിൽ കാണപ്പെടുന്ന ഒരു സസ്യമാണ്‌ മരുഭൂ പ്രദേശത്ത് പ്രത്യേകിച്ച് ജി സി സി രാജ്യങ്ങളിൽ സുലഭമായി കണ്ടു വരുന്നു.
 **കീഴാർ നെല്ലി**. ഇത് ഫില്ലാന്തേസീ കുടുംബത്തിലെ ഒരു അംഗമാണ്.(ശാസ്ത്രനാമം:*Phyllanthus niruri*) ശാഖകളോട് കൂടിയതും തണ്ടിന് പച്ച, ചുവപ്പ് എന്നീ നിറങ്ങളിലും കാണപ്പെടുന്ന ഒരു ഔഷധമാണിത്. മലയാളത്തിൽ **കിരുട്ടാർ നെല്ലി** എന്ന പേരിലും അറിയപ്പെടുന്നു. ഇവയുടെ ഇലകൾ തണ്ടിൽ‍ നിന്നും മാറി ശാഖകളിൽ രണ്ടു വശങ്ങളിലായ് കാണപ്പെടുന്നു. ഇലയ്ക്ക് വെള്ള കലർന്ന പച്ച നിറമോ, കടും പച്ച നിറമോ ആയിരിക്കും. വളർന്ന് കഴിയുമ്പോൾ ഇലകളുടെ അടിയിലായി മഞ്ഞ കലർന്ന പച്ച നിറത്തിലുള്ള‍ പൂക്കളുണ്ടാകുന്നു.

കീഴ്കാനെല്ലി, കീഴാനെല്ലി, കീഴുക്കായ് നെല്ലി എന്നും അറിയപ്പെടുന്നു.

## പരാഗണം
ചെറിയ പ്രാണികൾ വഴി പരാഗണം നടത്തുന്ന സസ്യമാണിത്. പരാഗണത്തിനായി ഒരു പൂവിൽ ഒരു ആൺതണ്ടും മൂന്ന് പെൺതണ്ടുകളും ഉണ്ടായിരിക്കും. ഈ പൂവുകളിൽ ചെറു പ്രാണികൾ വന്നിരിക്കുമ്പോൾ പരാഗണം സാധ്യമാകുന്നു. ഇങ്ങനെ പരാഗണം നടക്കുന്ന പൂക്കൾ കായ്കളായി ഇലത്തണ്ടിൻറെ അടിയിൽ നെല്ലിക്കയുടെ രൂപത്തിൽ കാണപ്പെടുകയും ചെയ്യുന്നു. ഈ കായ്കളിൽ ഓരോന്നിലും മൂന്ന് വിത്തുകൾ വീതം ഉണ്ടായിരിക്കും. ഇങ്ങനെ ഇലത്തണ്ടിനടിയിൽ നെല്ലിക്ക പോലെ വിത്തുകൾ കാണപ്പെടുന്നതു കൊണ്ടാണ്‌ ഈ സസ്യത്തെ **കീഴാർ നെല്ലി** എന്നു വിളിക്കുന്നത്.

## രസാദി ഗുണങ്ങൾ

## ഔഷധയോഗ്യ ഭാഗം
സമൂലം

## ഔഷധഗുണങ്ങൾ
ചെടി സമൂലമായിട്ടാണ് മരുന്നിനായി ഉപയോഗിക്കുന്നത്. മഞ്ഞപ്പിത്തം, പനി, മൂത്രാശയരോഗങ്ങൾ എന്നിവയ്ക്ക് കീഴാർ നെല്ലി ഔഷധമായി ഉപയോഗിക്കുന്നു.കീഴാർ നെല്ലിയിൽ അടങ്ങിയിരിക്കുന്ന **ഫിലാന്തിൻ ,ഹൈപ്പോ ഫില്ലാന്തിൻ** എന്നീ രാസവസ്തുക്കളാണ്‌ മഞ്ഞപ്പിത്തം കുറയ്ക്കുവാൻ കാരണമാകുന്ന ഘടകങ്ങൾ. കീഴാർ നെല്ലി എണ്ണ കാച്ചി ഉപയോഗിക്കുന്നത് തലമുടി വളരാൻ ഉത്തമമാണ്. കൂടാതെ ശൈത്യഗുണമുള്ളതു കൊണ്ട് ശരീരത്തിലുണ്ടാകുന്ന മുറിവിനും, ശരീരത്തിനുള്ളിലെ വ്രണങ്ങൾക്കും ആയുർവ്വേദത്തിൽ മരുന്നായി ഉപയോഗിക്കപ്പെടുന്നു.ഈ ഔഷധിക്ക് പാർശ്വഫലങ്ങളില്ല എന്ന് കണ്ടെത്തിയിട്ടുണ്ട്.

മൂത്രവർദ്ധകമാണ്. ദഹനത്തെ സഹായിക്കും. വാത രോഗികൾക്ക് നല്ലതല്ല.
ലഘുചിത്രം|കീഴാർ നെല്ലി

## ചിത്രശാല

Image:Kizharnelli.JPG|കീഴാർനെല്ലിച്ചെടി
Image:Kizharnelli1.JPG|കീഴാർനെല്ലി

പ്രമാണം:Keezhar nelli.JPG
Image:Keezharnelli_new.jpg|കീഴാർനെല്ലിയുടെ കായ
File:Phyllanthus amarus11.JPG|Phyllanthus amarus
File:Kizhanelli 01.jpg|കിഴാർനെല്ലി
File:Kizhanelli 2.jpg|
File:Kizhanelli 3.jpg|കിഴാനെല്ലി കൂട്ടം
File:Kizhanelli 4.jpg|
File:Kizhanelli ila.jpg |കിഴാർനെല്ലി ഇലയുടെ പിറക് വശം



## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
പോർ‌വിമാനം

വ്യോമയുദ്ധത്തിൽ ശത്രു വിമാനങ്ങളെ ആക്രമിക്കാനും, തുരത്താനും മറ്റുമായി ഉപയോഗിക്കുന്ന ഒരു തരം സൈനികവിമാനത്തെയാണ് **പോർ‌വിമാനങ്ങൾ** ഫൈറ്റർ എയർ ക്രാഫ്റ്റ് എന്ന് വിളിക്കുന്നുന്നത്. പോർവിമാനം സാധാരണയായി വായു മാർഗ്ഗത്തിലൂടെയുള്ള ആക്രമണങ്ങൾക്ക് ഉപയോഗിക്കുന്നു.  

യുദ്ധവിമാനങ്ങൾ പൊതുവെ മൂന്നു തരമുണ്ട്. പോർവിമാനങ്ങൾ, ബോംബർ വിമാനം, ആക്രമണ വിമാനം. ബോംബർ വിമാനങ്ങൾ ശത്രുവിന്റെ ആസ്തികളെ (military or civilian assets) ബോംബിട്ട് നശിപ്പിക്കാൻ ഉപയോഗിക്കുന്നു. ആക്രമണ വിമാനം പ്രധാനമായും കരസേനകളെ വായുവിൽ നിന്ന് ആക്രമിക്കാൻ ഉപയോഗിക്കുന്നു. പോർവിമാനങ്ങൾ ഈ മൂന്നു തരം യുദ്ധവിമാനങ്ങളെയും ആക്രമിക്കാൻ ഉപയോഗിക്കുന്ന വിമാനമാണ്. എന്നുവച്ചാൽ പോർവിമാനങ്ങളുടെ പ്രധാന ഉപയോഗം മറ്റ് യുദ്ധ വിമാനങ്ങളെ ആക്രമിക്കുകയാണ്.  പോർവിമാനങ്ങൾ മറ്റുള്ള യുദ്ധവിമാനങ്ങളെ അപേക്ഷിച്ച് വലിപ്പം കുറഞ്ഞവയും, വർദ്ധിച്ച ഗതിനിയന്ത്രണ  (manoeuvrability)  ശേഷിയുള്ളവയുമായിരിക്കും. 

പോർവിമാനങ്ങൾക്ക് വായുവിൽനിന്ന് കരസേനകളെ ആക്രമിക്കാനുപയോഗിക്കുന്ന ആക്രമണ വിമാനമായും പ്രവർത്തിക്കാനുള്ള ശേഷിയുണ്ടാവും. കൂടുതലും ഈ ഇരട്ട ഉപയോഗത്തിനുള്ള (dual use) ശേഷി വിമാനത്തിൽ സജ്ജമാക്കുന്ന വെടിക്കോപ്പുകളെ (munitions) അപേക്ഷിച്ചിരിക്കും. സൂക്ഷ്മലക്ഷ്യ മിസ്സൈലുകളും, ബോംബുകളും (precision guided munitions) ഘടിപ്പിച്ചാൽ മിക്കവാറും എല്ലാ പോർവിമാനങ്ങളും കാലാൾപ്പട (infantry),  യന്ത്രവൽകൃത കാലാൾപ്പട (mechanised infantry),  കവചിത സേന (armour unit) എന്നിവയെ ആക്രമിക്കാൻ ഉപയോഗിക്കാം.  ഒന്നാം ലോകമഹായുദ്ധം മുതൽ പോർവിമാനങ്ങൾക്ക്  യുദ്ധരംഗത്ത് ഗണ്യമായ സ്ഥാനമുണ്ട്.  

### അവലംബം

വർഗ്ഗം:വിമാനങ്ങൾ
വർഗ്ഗം:സൈനികം
മൃണാളിനി സാരാഭായി

ഭാരതത്തിലെ  ശാസ്ത്രീയനൃത്തങ്ങളെ ലോകജനതയ്ക്ക് മുമ്പിൽ എത്തിച്ച് അവയുടെ മഹത്ത്വത്തെ മനസ്സിലാക്കികൊടുത്ത പ്രതിഭയാണ് **മൃണാളിനി സാരാഭായി**.(1918 മെയ് 11 - 2016 ജനുവരി 21) ലോകപ്രശസ്തിയാർജ്ജിച്ച “ദർപ്പണ” എന്ന കലാകേന്ദ്രം ഇവരുടെ പ്രവർത്തനത്തിന്റെ നിത്യസ്മാരകമായി നിലകൊള്ളുന്നു. ധാരാളം പുരസ്കാരങ്ങൾ ലഭിച്ചിട്ടുള്ള മൃണാളിനി ഏതാണ്ട് നിരവധി വിദ്യാർത്ഥികൾക്ക് കഥകളിയിലും, ഭരതനാട്യത്തിലും പരിശീലനം നൽകിയിട്ടുണ്ട്.
[thumb|200px|മൃണാളിനി സാരാഭായി [ജവഹർലാൽ നെഹ്രു|ജവഹർലാൽ നെഹ്രുവിനോടോപ്പം]]
## ആദ്യകാല ജീവിതം
കേരളത്തിലെ പാലക്കാടുള്ള ആനക്കരയിലെ വടക്കത്ത് തറവാട്ടിലെ ഡോ. സ്വാമിനാഥന്റെയും അമ്മു സ്വാമിനാഥന്റെയും മകളാണ് മൃണാളിനി. സ്വിറ്റ്സർലണ്ടിലായിരുന്നു അവർ തന്റെ ബാല്യം ചിലവഴിച്ചത്. അവിടെയുണ്ടായിരുന്ന ഒരു നൃത്തവിദ്യാലയത്തിൽ നിന്നുമാണ് മൃണാളിനി പാശ്ചാത്യ നൃത്തത്തിന്റെ ആദ്യ ചുവടുകൾ പഠിക്കുന്നത്.

## കുടുംബം
ഇന്ത്യൻ ശൂന്യാകാശഗവേഷണരംഗത്തിന്റെ പിതാവായി കരുതപ്പെടുന്ന വിക്രം സാരാഭായ് ആയിരുന്നു മൃണാളിനിയുടെ ജീവിതപങ്കാളി. ഇവരുടെ മകളായ മല്ലികാ സാരാഭായ് പ്രശസ്തയായ നർത്തകിയും നടിയുമാണ്. പ്രമുഖ സ്വതന്ത്രസമര നായികയും ഐ.എൻ. എ.യുടെ പ്രവർത്തകയുമയായിരുന്ന ക്യാപ്റ്റൻ ലക്ഷ്മി സഹോദരിയാണ്.

## മരണം
2016 ജനുവരി 21 ന് 97 ാം വയസ്സിൽ അഹമ്മദാബാദിലെ ഉസ്മാൻപുരയിലെ സ്വവസതിയായ ചിദംബരത്തായിരുന്നു അന്ത്യം.തുടർന്ന് ഗാന്ധിനഗറിലെ പെതാപൂർ എന്ന സ്ഥലത്ത് അന്ത്യകർമ്മങ്ങൾ നടന്നു. മകൾ മല്ലിക സാരാഭായിയും മകൻ കാർത്തികേയനും ആണു ചിതയ്ക്കു തീ കൊളുത്തിയത്.

## ബഹുമതികൾ
*2014ലെ പ്രവാസി രത്‌ന അവാർഡ് നേടി
*പത്മഭൂഷൺ പുരസ്കാരം

## അവലംബം

വർഗ്ഗം:ഇന്ത്യയിലെ നർത്തകർ
വർഗ്ഗം:നർത്തകർ 
വർഗ്ഗം:ഗുജറാത്തിൽ നിന്നുള്ള വ്യക്തികൾ
വർഗ്ഗം:നിശാഗന്ധി പുരസ്‌ക്കാരം ലഭിച്ചവർ
വർഗ്ഗം:1918-ൽ ജനിച്ചവർ
വർഗ്ഗം:മേയ് 11-ന് ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജനുവരി 21-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ